hotchpotch/miracl-hf-unified huggingface dataset:
มังกรหยก (ละครโทรทัศน์ พ.ศ. 2519)
"มังกรหยก ภาค1" (จีน: 射鵰英雄傳 1976) เป็นละครชุดของฮ่องกงแนวกำลังภายใน โดยใช้บทประพันธ์จากผลงาน วรรณกรรมชิ้นเอกของ กิมย้ง เรื่อง "มังกรหยก" ถูกสร้างขึ้นในปี พ.ศ. 2519 โดยบริษัท "เจียซื่อ" หรือ CTV ถือว่าเป็นครั้งแรกของนวนิยาย "มังกรหยก" ที่ถูกสร้างขึ้นเป็นละคร และยังเป็นเวอร์ชันเดียวที่สร้างตรงตามบทประพันธ์ดั้งเดิมของกิมย้ง ที่ยังไม่ได้รับการแก้ไขใหม่ โดยแม่ของ เอี้ยคัง ไม่ใช่ มก เนี่ยมชื้อ แต่เป็น "ฉิน น่ำคิ้ม"
โดยมีการวางตัว "ไป่ เปียว" รับบท ก๊วยเจ๋ง และดาราสาวดาวรุ่ง "หมีเซียะ" รับบท อี้งย้ง แสดงนำ
เวอร์ชันของ หมีเซียะ ในตอนนั้น ถือว่าประสบความสำเร็จเป็นอย่างสูง เพราะตอนนั้นยังไม่มีเวอร์ชันอื่นเปรียบเทียบ และสร้างชื่อเสียงให้กับ หมีเซียะ เป็นอย่างมากในบท อึ้งย้ง แต่ต่อมาก็ถูกทำลายเรตติ้ง เมื่อมีการรีเมคเวอร์ชัน "มังกรหยก (2526)" ที่มี "หวง เย่อหัว" รับบท ก๊วยเจ๋ง และ ดาราสาว "อง เหม่ยหลิง" รับบทเป็น อึ้งย้ง ออกมาฉาย จนได้รับความนิยมและประสบความสำเร็จมากกว่า และสร้างชื่อเสียงให้กับ อง เหม่ยหลิง โด่งดัง ในบท อึ้งย้ง มากกว่า หมีเซียะ ซึ่งทำให้ อง เหม่ยหลิงได้รับการยกย่องว่าเป็น อึ้งย้ง ที่ประสบความสำเร็จมากที่สุด มาจนถึงปัจจุบัน.
ครอบครัวสกุลก๊วยและสกุลเอี้ยถูกกวาดล้างจนบ้านแตก ก๊วยเจ๋งทายาทคนเดียวของสกุลก๊วยเติบโตเป็นหนุ่ม ได้รับการถ่ายทอดวิทยายุทธจากเจ็ดผู้กล้าแห่งกังหนำ.เขาได้พบกับอึ้งย้ง ทั้งสองให้คำมั่นสัญญาในการจะเป็นคู่ชีวิต อีกทั้งยังร่วมผจญภัยในยุทธภพ ครั้งหนึ่งก๊วยเจ๋งได้รับการถ่ายทอดวิชาจากอั้งฉิกกง และได้รับคัมภีร์นพเก้าจากจิวแป๊ะทง ทำให้เขามีวิทยายุทธสูงล้ำยิ่งขึ้น
ส่วนเอี้ยคัง ทายาทสกุลเอี้ยได้รับการเลี้ยงดูจากประมุขแห่งเมืองกิม ทั้งเอี้ยคังและก๊วยเจ๋งได้รู้จักกัน และสืบรู้ว่าประมุขแห่งเมืองกิมนั้มคือฆาตกรที่สังหารครอบครัวสกุลก๊วยและสกุลเอี้ย แต่ทว่าเอี้ยคังเห็นแก่ลาภยศ ยอมเป็นลูกของศัตรูที่ฆ่าพ่อบังเกิดเกล้า เอี้ยคังบังเอิญได้รู้ว่า ก๊วยเจ๋งมีคัมภีร์นพเก้าและคัมภีร์เยี่ยมยุทธ จึงร่วมมือกับ อาวเอี๊ยงฮงแย่งชิงคัมภีร์ทั้งสองเล่มจากก๊วยเจ๋ง โดยกำจัดเจ็ดผู้กล้าแห่งกังหนำ ซึ่งเป็นอาจารย์ของก๊วยเจ๋ง แล้วป้ายความผิดให้อึ้งเอี๊ยะซือ เพื่อก๊วยเจ๋งและอึ้งเอี๊ยะซือจะได้เข่นฆ่ากันเอง จนเป็นเหตุให้ก๊วยเจ๋งเกือบเอาชีวิตไม่รอด ต่อมาทั้งก๊วยเจ๋งและ เอี้ยคัง ได้พบกับสาวงาม ฉิน น่ำคิ้ม พวกเขาตะลึงในความสวยของนาง เอี้ยคัง แอบชอบนาง แต่นางกลับแอบชอบ ก๊วยเจ๋ง ต่อมาเอี้ยคังได้ใช้อุบายหลอกล่อจนได้เสียกับ ฉิน น่ำคิ้ม จนได้ จนทำให้นางเกิดตั้งท้องลูกชาย ขณะเดียวกัน การประลองยุทธที่เขาหัวซานใกล้มาถึง ทุกคนในยุทธภพต่างวางแผนที่จะแย่งชิงคัมภีร์ล้ำค่าทั้งสองเล่ม เป็นเหตุให้ก๊วยเจ๋งตกเป็นเป้าหมายที่ทุกคนต้องการ.ละครชุดมังกรหยกเวอร์ชัน นี้ ถูกสร้างเป็นเวอร์ชันแรก ดังนั้นจึงไม่มีการถูกนำไปเปรียบเทียบ ใด ๆ เพราะไม่มีเวอร์ชันอื่นที่ทำเป็นละครให้เปรียบเทียบ ดังนั้นเมื่อนำออกฉาย ก็ได้รับการตอบรับที่ดี ทางด้านเรตติ้ง ในตอนนั้นถือว่าประสบความสำเร็จเป็นอย่างมากทั้งในฮ่องกง และ ประเทศเพื่อนบ้าน แถบทวีปเอเชียตะวันออกเฉียงใต้ และเป็นละครที่สร้างชื่อเสียงโด่งดังให้กับ ดาราสาวดาวรุ่ง หมีเซียะ ในตอนนั้นเป็นอย่างมาก ก่อนที่เวอร์ชัน ต่อมา "มังกรหยก (2526)" ที่มีดาราสาว "อง เหม่ยหลิง" รับบทเป็น อึ้งย้ง จะถูกรีเมคและนำออกมาฉายจน ได้รับความนิยม และประสบความสำเร็จมากกว่า"บทความ: องเหม่ยหลิง คือ อึ้งย้งที่ดังที่สุด"
หมีเซียะ กับ อง เหม่ยหลิง ใครคืออึ้งย้งตัวจริง?
มังกรหยก (ละครโทรทัศน์ พ.ศ. 2560)
มังกรหยก ภาค1 () เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง มังกรหยก เวอร์ชันใหม่ล่าสุด ซึ่งมีเค้าโครงเรื่องมาจาก มังกรหยก นำแสดงโดย หยาง ซูเหวิน, หลี่ อี้ถง, เฉิน ซิงซู, เหมิง ซิยี่ ออกอากาศทางช่อง ดราก้อน ทีวี ในประเทศจีน ต่อจากละครเรื่อง มีดบินกรีดฟ้า เมื่อออกฉาย เรตติ้งกลางๆ ได้ 25 จุดเท่านั้น
ก๊วยเชาเทียน และเอี้ยทิซิม สองพี่น้อง ได้คบหากับปรมาจารย์นักพรตสำนักช้วนจินก่า ชิว ชู่จี ทั้งสองกำลังจะมีบุตร ชิว ชู่จีจึงได้ทิ้งมีดสั้นวิเศษ 2 เล่ม ให้แก่ทั้งคู่ โดยสลักชื่อ 'เอี้ยคัง' และ 'ก๊วยเจ๋ง' ไว้คนละด้าม ต่อมาอ้วนง้วนเลียกองค์ชายแห่งกิมก๊กถูกใจเปาเสียะเยาะ ภรรยาของเอี้ยทิซิม จึงวางแผนจ้างให้ขุนนางชาวฮั่นมาฉุดคร่าพาตัวไปให้ ก๊วยเชาเทียนถูกลูกหลงจนตายไป เอี้ยทิซิมไม่รู้เป็นตายร้ายดี หลีเพ้ง ภรรยาของก๊วยเชาเทียน ถูกขุนนางชั่วจับตัวเป็นตัวประกัน เปาะเสียะเยาะถูกอ้วนง้วนเลียกหลอกลวง จนยินยอมเป็นพระสนมให้เพื่อรักษา 'เอี้ยคัง' ลูกของตนเอาไว้ ด้านชิว ชู่จี มาช่วยสหายไม่ทัน จึงได้ตัดพ้อตัวเองว่าไม่เอาไหน และไล่ล่าขุนนางชั่ว จนไปขัดแย้งกับเจ็ดประหลาดแห่งกังหนำ และทั้งสองฝ่ายก็ไม่ยอมใคร แต่ชิว ชู่จีไม่อยากหักหาญน้ำใจกันไปมากกว่านี้ จึงได้คิดอุบายชุบเลี้ยงบุตรของสหายทั้งสองขึ้น และตกลงกับเจ็ดประหลาดแห่งกังน้ำว่า อีก 16 ปี ให้หลัง ให้พาบุตรของสหายที่ฝ่ายตนได้ฝึกมาประลองยุทธ์กันที่ดินแดนกังหนำ หลีเพ้งหาทางจนหลบหนีขุนนางชั่วมาได้ แต่เคราะห์กรรมกลับซัดพาไปอยู่ ณ ดินแดนมองโกล ที่นั่นเอง ที่ๆ 'ก๊วยเจ๋ง' ได้ถือกำเนิดขึ้น
มังกรหยก (ละครโทรทัศน์ พ.ศ. 2546)
มังกรหยก ภาค1 () เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง มังกรหยก อีกเวอร์ชันหนึ่ง นำแสดงโดย หลี่ ย่าเผง, โจว ซวิ่น, โจว เจี๋ย, เจียง ฉินฉิน ออกอากาศทางช่อง CCTV ในประเทศจีน ละครโทรทัศน์เรื่องนี้เป็นละครภาคแรก ของละครไตรภาคในเรื่อง มังกรหยก โดยละครเรื่องนี้มีภาค 2 ต่อคือเรื่อง มังกรหยก ภาค 2 ตอน ตำนานศึกเทพอินทรี
ก๊วยเชาเทียน และเอี้ยทิซิม สองพี่น้อง ได้คบหากับปรมาจารย์นักพรตสำนักช้วนจินก่า ชิว ชู่จี ทั้งสองกำลังจะมีบุตร ชิว ชู่จีจึงได้ทิ้งมีดสั้นวิเศษ 2 เล่ม ให้แก่ทั้งคู่ โดยสลักชื่อ 'เอี้ยคัง' และ 'ก๊วยเจ๋ง' ไว้คนละด้าม ต่อมาอ้วนง้วนเลียกองค์ชายแห่งกิมก๊กถูกใจเปาเสียะเยาะ ภรรยาของเอี้ยทิซิม จึงวางแผนจ้างให้ขุนนางชาวฮั่นมาฉุดคร่าพาตัวไปให้ ก๊วยเชาเทียนถูกลูกหลงจนตายไป เอี้ยทิซิมไม่รู้เป็นตายร้ายดี หลีเพ้ง ภรรยาของก๊วยเชาเทียน ถูกขุนนางชั่วจับตัวเป็นตัวประกัน เปาะเสียะเยาะถูกอ้วนง้วนเลียกหลอกลวง จนยินยอมเป็นพระสนมให้เพื่อรักษา 'เอี้ยคัง' ลูกของตนเอาไว้ ด้านชิว ชู่จี มาช่วยสหายไม่ทัน จึงได้ตัดพ้อตัวเองว่าไม่เอาไหน และไล่ล่าขุนนางชั่ว จนไปขัดแย้งกับเจ็ดประหลาดแห่งกังหนำ และทั้งสองฝ่ายก็ไม่ยอมใคร แต่ชิว ชู่จีไม่อยากหักหาญน้ำใจกันไปมากกว่านี้ จึงได้คิดอุบายชุบเลี้ยงบุตรของสหายทั้งสองขึ้น และตกลงกับเจ็ดประหลาดแห่งกังน้ำว่า อีก 16 ปี ให้หลัง ให้พาบุตรของสหายที่ฝ่ายตนได้ฝึกมาประลองยุทธ์กันที่ดินแดนกังหนำ หลีเพ้งหาทางจนหลบหนีขุนนางชั่วมาได้ แต่เคราะห์กรรมกลับซัดพาไปอยู่ ณ ดินแดนมองโกล ที่นั่นเอง ที่ๆ 'ก๊วยเจ๋ง' ได้ถือกำเนิดขึ้น
มังกรหยก (ละครโทรทัศน์ พ.ศ. 2551)
มังกรหยก ภาค1 () เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง มังกรหยก อีกเวอร์ชันหนึ่ง นำแสดงโดย หู เกอ, หลิน อีเฉิน, หยวน หง, หลิว ซือซือ ออกอากาศทางช่อง KMTV-1 ในประเทศจีน
ก๊วยเชาเทียน และเอี้ยทิซิม สองพี่น้อง ได้คบหากับปรมาจารย์นักพรตสำนักช้วนจินก่า ชิว ชู่จี ทั้งสองกำลังจะมีบุตร ชิว ชู่จีจึงได้ทิ้งมีดสั้นวิเศษ 2 เล่ม ให้แก่ทั้งคู่ โดยสลักชื่อ 'เอี้ยคัง' และ 'ก๊วยเจ๋ง' ไว้คนละด้าม ต่อมาอ้วนง้วนเลียกองค์ชายแห่งกิมก๊กถูกใจเปาเสียะเยาะ ภรรยาของเอี้ยทิซิม จึงวางแผนจ้างให้ขุนนางชาวฮั่นมาฉุดคร่าพาตัวไปให้ ก๊วยเชาเทียนถูกลูกหลงจนตายไป เอี้ยทิซิมไม่รู้เป็นตายร้ายดี หลีเพ้ง ภรรยาของก๊วยเชาเทียน ถูกขุนนางชั่วจับตัวเป็นตัวประกัน เปาะเสียะเยาะถูกอ้วนง้วนเลียกหลอกลวง จนยินยอมเป็นพระสนมให้เพื่อรักษา 'เอี้ยคัง' ลูกของตนเอาไว้ ด้านชิว ชู่จี มาช่วยสหายไม่ทัน จึงได้ตัดพ้อตัวเองว่าไม่เอาไหน และไล่ล่าขุนนางชั่ว จนไปขัดแย้งกับเจ็ดประหลาดแห่งกังหนำ และทั้งสองฝ่ายก็ไม่ยอมใคร แต่ชิว ชู่จีไม่อยากหักหาญน้ำใจกันไปมากกว่านี้ จึงได้คิดอุบายชุบเลี้ยงบุตรของสหายทั้งสองขึ้น และตกลงกับเจ็ดประหลาดแห่งกังน้ำว่า อีก 16 ปี ให้หลัง ให้พาบุตรของสหายที่ฝ่ายตนได้ฝึกมาประลองยุทธ์กันที่ดินแดนกังหนำ หลีเพ้งหาทางจนหลบหนีขุนนางชั่วมาได้ แต่เคราะห์กรรมกลับซัดพาไปอยู่ ณ ดินแดนมองโกล ที่นั่นเอง ที่ๆ 'ก๊วยเจ๋ง' ได้ถือกำเนิดขึ้น
ไฟนด์ยัวร์เวย์
ไฟนด์ยัวร์เวย์ () คืออัลบั้มสตูดิโอเปิดตัวชุดแรกของ แกเบรียล นักร้องอาร์แอนด์บีชาวอังกฤษ ออกจำหน่ายเมื่อปี พ.ศ. 2536 โดยมีเพลง "Dreams" ซิงเกิลจากอัลบั้มที่ขึ้นอันดับ 1 บนชาร์ตซิงเกิลแห่งสหราชอาณาจักร ตามมาด้วยอีกสามซิงเกิลที่ติดบนชาร์ต 40 อันดับแรกแห่งสหราชอาณาจักร ได้แก่ "Going Nowhere", "I Wish" และ "Because of You" ตัวอัลบั้มขึ้นถึงอันดับที่ 9 บนชาร์ตอัลบั้มแห่งสหราชอาณาจักร
เจ้าจอมมารดาสัมฤทธิ์ ในรัชกาลที่ 3
เจ้าจอมมารดาสัมฤทธิ์ เป็นพระสนมในพระบาทสมเด็จพระนั่งเกล้าเจ้าอยู่หัว เจ้าจอมมารดาในพระเจ้าบรมวงศ์เธอ พระองค์เจ้าชมพูนุท กรมขุนเจริญผลพูลสวัสดิ์
เจ้าจอมมารดาสัมฤทธิ์ เป็นธิดาของพระยาพิมานประสิทธิ์กับนางเหมือน ในรัชกาลพระบาทสมเด็จพระพุทธเลิศหล้านภาลัย เจ้าจอมมารดาสัมฤทธิ์ได้เป็นนางละครสำรับกลาง ดังปรากฏใน "ประชุมพระราชนิพนธ์ในรัชกาลที่ 4 ภาคปกิณณกะ ภาค 1/2 เรื่องช้างเผือกกับนางงาม" ว่า
"...ในแผ่นดินพระบาทสมเด็จพระพุทธเลิศหล้านภาลัย ทรงอิเหนาในทอดแรก... สำรับกลางนั้นที่ใช้เป็นพระเอกนางเอกออกโรงอยู่ คือ จันสังข์ ขำเงาะ องุ่นสีดาหรือรจนา จั่นเสียง น้อยงอก มีสุรเสนา สัมฤทธิ์เจ้าจอมมารดา ปรางจิ๋ว..."
ในรัชสมัยพระบาทสมเด็จพระจุลจอมเกล้าเจ้าอยู่หัว เจ้าจอมมารดาสัมฤทธิ์ได้เป็นอาจารย์สอนอักขรสมัยไทยให้แก่พระนัดดาซึ่งหนึ่งในนั้นคือพระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า
เจ้าจอมมารดาสัมฤทธิ์ ได้มีพระราชโอรส 1 พระองค์ คือ
กีฬามหาวิทยาลัยแห่งประเทศไทย ครั้งที่ 48
กีฬามหาวิทยาลัยแห่งประเทศไทย ครั้งที่ 48 โดยมี มหาวิทยาลัยราชภัฏอุดรธานี เป็นเจ้าภาพจัดการแข่งขัน หลังจากที่เคยเป็นเสนอตัวเจ้าภาพมาแล้ว 2 ครั้ง คือ ครั้งที่ 41 (พ.ศ. 2557) และ ครั้งที่ 46 (พ.ศ. 25ุ62) แต่ติดปัญหาความพร้อมของสนามที่ยังก่อสร้างไม่เสร็จ จึงไม่ได้รับการคัดเลือก จนกระทั่งปี พ.ศ. 2561 สกอ.มีมติให้ มหาวิทยาลัยราชภัฏอุดรธานี เป็นเจ้าภาพจัดการกีฬามหาวิทยาลัยแห่งประเทศไทย ครั้งที่ 48 พ.ศ. 2564 หลังจากที่พลาดเป็นเจ้าภาพถึง 2 ครั้ง และมหาวิทยาลัยราชภัฏอุดรธานี เป็นมหาวิทยาลัยราชภัฏ แห่งที่สอง ที่ได้รับเลือกให้เป็นเจ้าภาพ ต่อจาก มหาวิทยาลัยราชภัฏอุบลราชธานี
ดอกจานบ้านเชียงเกมส์
รอข้อมูล
รอข้อมูล
ในการจัดการแข่งขัน “ดอกจานบ้านเชียงเกมส์” มหาวิทยาลัยราชภัฏอุดรธานี ได้กำหนดชนิดกีฬาที่จะจัดแข่งขันทั้งหมด อย่างไม่เป็นทางการ จำนวน 29 ชนิดกีฬาตามความพร้อมสนามแข่งขัน ที่สามารถจัดการแข่งขันได้ดังนี้
หอพักมหาวิทยาลัยราชภัฏอุดรธานี
ราล์ฟ วายร้ายหัวใจฮีโร่
ราล์ฟ วายร้ายหัวใจฮีโร่ () เป็นภาพยนตร์คอมพิวเตอร์แอนิเมชันสามมิติแนวตลกจากประเทศสหรัฐอเมริกา ออกฉายเมื่อ ค.ศ. 2012 ผลิตโดยวอลท์ดิสนีย์แอนิเมชันสตูดิโอส์ จัดจำหน่ายโดยวอลท์ดิสนีย์พิคเจอร์ส เป็นภาพยนตร์การ์ตูนเรื่องยาวลำดับที่ 52 ของดิสนีย์ กำกับโดย Rich Moore
เหลียง เพ่ยหลิง
"เหลียง เพ่ยหลิง" (จีน:梁藝齡) มีชื่อภาษาอังกฤษว่า "ฟิโอน่า เหลียง" (Fiona Leung) 
เป็นอดีตนักแสดงหญิงชาวฮ่องกง ที่เคยได้รับความนิยมและมีชื่อเสียงเป็นที่รู้จักกันเป็นอย่างดีทั้งในฮ่องกง ไต้หวัน และไทย ในช่วงต้นยุค 90s
เหลียง เพ่ยหลิง จัดว่าเป็นนักแสดงหญิงมากความสามารถที่ไม่สวยมากนัก แต่กลับมีชื่อเสียงเป็นที่นิยม เธอมีใบหน้าที่มีเสน่ห์เป็นเอกลักษณ์เฉพาะตัวชัดเจน เธอเข้าสู่วงการแสดงของสถานีโทรทัศน์ทีวีบี และมีผลงานชิ้นแรกเป็นละครเรื่อง
"ตำนานอักษรกระบี่" (จอมใจจอมยุทธ) ในปี1987 (พ.ศ. 2530) ถึงแม้ละครฟอร์มใหญ่เรื่องนี้จะไม่ดังเท่าที่ควร แต่ก็ถือได้ว่าเป็นผลงานที่แจ้งเกิดให้กับเธอได้เริ่มเป็นที่รู้จัก หลังจากนั้นเธอก็มีผลงานเด่น ๆ ตามมาอีกหลายเรื่อง อาทิเช่น
เทวราชเลือดเหล็ก, ดาบจอมภพ (จอมดาบหิมะแดง), มังกรสะท้านภพ เป็นต้น แต่ทว่า..ในช่วงนั้นเธอไม่ค่อยดังมากนัก
จนกระทั่งเข้าสู่ยุค 90s ผลงานในปีพ.ศ. 2535 กับบทบาทใน ละครเรื่อง "มังกรหยก ตอน เฮ้งเต็งเอี๊ยง" เป็นผลงานที่ทำให้ เธอเริ่มมีชื่อเสียงโด่งดังขึ้นมา และนับว่าเป็นการเริ่มเข้าสู่ยุคทองของเธออย่างเต็มตัว ผลงานในปีถัดมา พ.ศ. 2536 ทั้งบทบาทในละครเรื่อง "มังกรหยก ตอน ศึกคัมภีร์มารนพเก้า" และ เจ้าพ่อสนามม้า" ยิ่งทำให้เธอดังมากยิ่งขึ้น จนทำให้เธอกลายเป็นนักแสดงหญิงเบอร์ต้น ๆ ของทางช่อง TVB เคียงข้างกับ
"เหลียง เสี่ยวปิง" และ "เฉิน สงหลิง" สองนักแสดงหญิงร่วมค่ายที่โด่งดังในขณะนั้นเช่นกัน
หลังจากนั้นในปีพ.ศ. 2537-2539 เธอก็มีผลงานสร้างชื่อให้กับเธอ อย่างต่อเนื่อง ผลงานเด่น ๆ อาทิเช่น "ยอดทนายปากทอง ภาค 2" และ "เปาบุ้นจิ้น" ละครโทรทัศน์ฉบับ TVB ของฮ่องกง ที่มี ตี้ หลุง รับบทเป็น "เปาบุ้นจิ้น" และผลงานของเธอที่คอหนังชุดฮ่องกงชื่นชอบมาก ๆ คือ "เดชคัมภีร์เทวดา" และ "จางซานฟง จอมยุทธกู้แผ่นดิน"
หลังจากนั้นในปีพ.ศ. 2540 ผลงานและความนิยมในตัวเธอก็ค่อย ๆ ลดลงและจางหายไป จนกลายเป็นอดีต
และในเดือนกันยายน ปีพ.ศ. 2541 เธอได้เปลี่ยนชื่อเป็น "เหลียงหยี่หลิง"
แม่ (นวนิยายของมักซิม กอร์กี)
แม่ () เป็นนวนิยายที่ประพันธ์โดยมักซิม กอร์กี ในปี 1906 เกี่ยวกับการปฏิวัติของคนงานในโรงงาน นวนิยายได้รับการตีพิมพ์เป็นภาษาอังกฤษเป็นครั้งแรกในนิตยสาร "Appleton's Magazine" ในปี 1906 และฉบับภาษารัสเซียในปี 1907
นวนิยายได้รับการแปลเป็นภาษาต่าง ๆ (รวมถึงภาษาไทยซึ่งแปลโดยจิตร ภูมิศักดิ์) รวมถึงได้รับการดัดแปลงเป็นภาพยนตร์หลายเรื่อง และนักเขียนบทละครชาวเยอรมัน Bertolt Brecht และผู้ทำงานร่วมกับเขาสร้างบทละครเรื่อง "Die Mutter" ในปี 1932
เดเอ็ฟเอ็ล-ซูเพอร์คัพ ฤดูกาล 2018
เดเอ็ฟเอ็ล-ซูเพอร์คัพ ฤดูกาล 2018 เป็นการแข่งขันครั้งที่เก้าของเยอรมันซูเปอร์คัพภายใต้ชื่อ เดเอ็ฟเอ็ล-ซูเพอร์คัพ ซึ่งเป็นการแข่งขันฟุตบอลประจำปีที่สโมสรเข้าร่วมการแข่งขันเป็นทีมแชมป์จากรายการบุนเดสลีกาและเดเอ็ฟเบ-โพคาล ฤดูกาลที่ผ่านมา. การแข่งขันจัดขึ้นในวันที่ 12 สิงหาคม ค.ศ. 2018.
เดเอฟเบ-ซูเปอร์คัพเป็นการพบกันระหว่างไอน์ทรัคท์ฟรังค์ฟวร์ท, ทีมชนะเลิศของเดเอ็ฟเบ-โพคาล ฤดูกาล 2017–18 กับบาเยิร์นมิวนิก, ทีมชนะเลิศของบุนเดสลีกา ฤดูกาล 2017–18 และเป็นแชมป์เก่าสองสมัยของเดเอ็ฟเอ็ล-ซูเพอร์คัพ
1.นี่เป็นการคุมทีมนัดแรกสำหรับผู้จัดการทีมบาเยิร์นคนใหม่ นิคอ คอวัช, ผู้ที่ออกจากไอน์ทรัคท์ ฟรังค์ฟวร์ท เมื่อฤดูกาลที่ผ่านมาหลังจากนำพวกเขาสู่แชมป์เดเอ็ฟเบ-โพคาลเหนือนายจ้างในอนาคตบาเยิร์นมิวนิก.
2.นี่เป็นการพบกันระหว่างคู่ชิงชนะเลิศเดเอ็ฟเบ-โพคาลในฤดูกาลก่อนหน้านั้น
ซูเปร์โกปาเดเอสปาญา 2018
ซูเปร์โกปาเดเอสปาญา 2018 เป็นการแข่งขันฟุตบอลครั้งที่ 32 ของ ซูเปร์โกปาเดเอสปาญา ฟุตบอลซูเปอร์คัพที่จะตัดสินแบบเหย้า-เยือน 2 นัด โดยจะลงเล่นในเดือนสิงหาคม ค.ศ. 2018
คู่นี้เป็นการลงเล่นระหว่างทีมชนะเลิศของโกปาเดลเรย์ ฤดูกาล 2017–18 และลาลิกา ฤดูกาล 2017–18 บาร์เซโลนา กับทีมรองชนะเลิศโกปาเดลเรย์ เซบิยา
แตกต่างจากฤดูกาลก่อนหน้านี้ นี่จะเป็นนัดเดียวที่เป็นเจ้าภาพที่สนามเป็นกลาง สนามแข่งขันของปีนี้คือ สนามกีฬาอิบน์ บะฏูเฏาะฮ์ ในแทนเจียร์ ประเทศโมร็อกโก
ซากุระเควสต์
ซากุระเควสต์ () เป็นอนิเมะโทรทัศน์ 25 ตอนจากประเทศญี่ปุ่น อำนวยการสร้างโดยพีเอเวิกส์ และกำกับโดย Soichi Masui อนิเมะโทรทัศน์ออกอากาศครั้งแรกในญี่ปุ่นตั้งแต่วันที่ 5 เมษายน ถึงวันที่ 20 กันยายน 2017 อนิเมะได้รับการอธิบายว่าเป็นส่วนหนึ่งของ "ซีรีส์เกี่ยวกับการทำงาน" ของพีเอเวิกส์ ซึ่งเล่าเรื่องราวเกี่ยวกับคนและงานของพวกเขาหลังจาก "สาวเรียวกังหัวใจเกินร้อย" และ "ก๊วนสาวนักสร้างอนิเมะะ"
แม่น้ำอากูซัน
แม่น้ำอากูซัน () เป็นแม่น้ำสายหนึ่งในพื้นที่ทางตะวันออกเฉียงเหนือของเกาะมินดาเนา ประเทศฟิลิปปินส์ มีพื้นที่ลุ่มน้ำ ครอบคลุมเขตคารากาและบางส่วนของจังหวัดลัมบักนางโคมโปสเตลา เป็นพื้นที่ลุ่มน้ำที่ใหญ่เป็นอันดับที่ 3 ของประเทศ รองจากพื้นที่ลุ่มน้ำคากายัน และพื้นที่ลุ่มน้ำมินดาเนา แม่น้ำอากูซันมีความยาวทั้งหมด ต้นน้ำอยู่ที่ภูเขาในจังหวัดลัมบักนางโคมโปสเตลา ใกล้กับเขตจังหวัดซีลางังดาเบา ทางทิศตะวันออกของเมืองตากุม และไหลผ่านหุบเขาแม่น้ำอากูซันในช่วงระยะทาง จากทิศใต้ไปยังทิศเหนือ ความกว้าง 32–48 กิโลเมตร ก่อนที่จะไหลลงสู่อ่าวบูตูอัน ใกล้กับเมืองบูตูอัน
แม่น้ำอากูซันมีพื้นที่ลุ่มน้ำ 3 เขตย่อย
แม่น้ำบีโคล
แม่น้ำบีโคล (Bicol River) เป็นแม่น้ำที่มีพื้นที่ลุ่มน้ำใหญ่เป็นอันดับที่ 8 ในประเทศฟิลิปปินส์ ด้วยเนื้อที่ 3,770 ตารางกิโลเมตร แม่น้ำมีจุดเริ่มต้นจากพื้นที่ทางตะวันตกเฉียงใต้ของเกาะลูซอน และไหลผ่านจังหวัดตีโมกคามารีเนส เขตบีโคล
ต้นน้ำอยู่ที่ทะเลสาบบาโต ความสูง 6 เมตรเหนือระดับน้ำทะเล ก่อนที่จะไหลยาว 94 กิโลเมตรไปลงที่อ่าวซันมิกูเอล
หอเทวาลัยเกษตรพิมาน
หอเทวาลัยเกษตรพิมาน เดิมเรียก หอเทวาลัยมหาเกษตร เป็นโบสถ์พราหมณ์ที่ก่อสร้างตั้งแต่สมัยอาณาจักรสุโขทัย เดิมเป็นที่ประดิษฐานเทวรูปพระนารายณ์และพระอิศวร ปัจจุบันหอเทวาลัยเกษตรพิมานตั้งอยู่ภายในเขตอุทยานประวัติศาสตร์สุโขทัย ส่วนเทวรูปทั้งสองถูกจัดแสดงภายในพระที่นั่งศิวโมกขพิมาน พิพิธภัณฑสถานแห่งชาติ พระนคร
หอเทวาลัยเกษตรพิมาน หรือหอเทวาลัยมหาเกษตร ก่อสร้างขึ้นเมื่อใดไม่เป็นที่ปรากฏชัด ทราบแต่เพียงว่าในรัชกาลพระมหาธรรมราชาที่ 1 เป็นต้นไป ใน "จารึกวัดป่ามะม่วง (ภาษาเขมร)" ระบุว่าพระมหาธรรมราชาที่ 1 ทรงประดิษฐานเทวรูปพระอิศวรและพระนารายณ์ไว้ภายในเทวาลัยสำหรับสักการบูชาของเหล่าดาบสและพราหมณ์ทั้งหลายเมื่อปี พ.ศ. 1892 อันแสดงให้เห็นว่าราชสำนักสุโขทัยในขณะนั้น ให้การอุปถัมภ์ศาสนาพุทธและฮินดูไปพร้อม ๆ กัน และคาดว่าคงมีพิธีกรรมในราชสำนักเช่นเดียวกับสมัยอยุธยาและรัตนโกสินทร์ ภายในเทวาลัยประดิษฐานเทวรูปสำริดขนาดใหญ่สององค์คือพระอิศวรและพระนารายณ์ นอกจากนี้ยังประดิษฐานเทวรูปเล็ก ๆ องค์อื่นอีก อาทิ พระพรหม พระหริหระ และเทวีในศาสนาฮินดู (อาจเป็นพระปารวตีหรือพระลักษมี)
ศาสตราจารย์ ดร. ศักดิ์ชัย สายสิงห์ สันนิษฐานว่าจารึกวัดป่ามะม่วง (ภาษาเขมร) นี้คงจารึกโดยพราหมณ์ในราชสำนักที่ใช้ภาษาเขมรเป็นสำคัญ
หอเทวาลัยเกษตรพิมานเป็นมณฑปขนาดใหญ่ ผังเป็นรูปสี่เหลี่ยมจัตุรัส แต่ตัวมณฑปมีผังเป็นรูปสี่เหลี่ยมผืนผ้า มีการสร้างเสาเป็นหลักแล้วก่อผนังมาชนเสา เสาก่อด้วยอิฐรูปสี่เหลี่ยมขนาดใหญ่จำนวนแปดเสา ตัวอาคารหันไปทางทิศตะวันออก ศาสตราจารย์ ดร. ศักดิ์ชัย สายสิงห์ กล่าวว่าเทวาลัยแห่งนี้เป็นมณฑปหลังเดียวโดด ๆ ไม่มีวิหารด้านหน้า และไม่มีคูน้ำล้อมรอบต่างจากขนบการสร้างวัดร่วมสมัย นอกจากนี้ฐานชุกชีทำเป็นแท่นสี่เหลี่ยมผืนผ้าและมีการลดระดับหนึ่งชั้นสำหรับประดิษฐานเทวรูป
วิกฤตเงินตราและหนี้ตุรกี พ.ศ. 2561
วิกฤตเงินตราและหนี้ตุรกี พ.ศ. 2561 เป็นวิกฤตการเงินที่กำลังดำเนินอยู่ในประเทศตุรกีโดยมีผลสะท้อนระหว่างประเทศเนื่องจากการระบาดทางการเงิน เงินตราลีราตุรกีเสื่อมมูลค่า มีอัตราเงินเฟ้อสูง ต้นทุนการกู้ยืมสูงขึ้น และมีการผิดนัดชำระหนี้สูงขึ้นตาม วิกฤตดังกล่าวเกิดจากการขาดดุลบัญชีเดินสะพัดและหนี้เงินตราต่างประเทศมากเกินของเศรษฐกิจตุรกี กอปรกับความเป็นเผด็จการที่เพิ่มขึ้นของประธานาธิบดีเรเจป ไตยิป แอร์โดอัน และความคิดแหวกประเพณีของเขาเกี่ยวกับนโยบายอัตราดอกเบี้ย
แม้วิกฤตดังกล่าวขึ้นชื่อเรื่องการลดค่าเงินครั้งสำคัญเป็นระลอก แต่ระยะหลังยังมีการผิดนัดชำระหนี้และการหดตัวทางเศรษฐกิจในที่สุด อัตราเงินเฟ้อแตะสองหลักทำให้เกิดภาวะเศรษฐกิจชะงักงัน (stagflation) ตามมา
สโมสรฟุตบอลบาร์เซโลนาในฤดูกาล 2018–19
สโมสรฟุตบอลบาร์เซโลนาในฤดูกาล 2018–19 ซึ่งเป็นฤดูกาลที่ 119 ของสโมสรและเป็นฤดูกาลที่ 88 ที่ได้อยู่บนลีกสูงสุดของสเปน
ฤดูร้อน: €125.9m
ฤดูหนาว: €0
รวม: €125.9m
ฤดูร้อน: €82.2m
ฤดูหนาว: €0
รวม: €82.2m
ฤดูร้อน: €43.7m
ฤดูหนาว: €0
รวม: €43.7m
บาร์เซโลนา เริ่มต้นฤดูกาล 2018–19 ด้วยการทัวร์ปรี-ซีซันกับทัวร์ที่ประเทศสหรัฐอเมริกาใน อินเตอร์เนชันแนลแชมเปียนส์คัพ ฤดูกาล 2018. "บาร์ซา" ลงเล่นพบกับ ทอตนัม ฮอตสเปอร์ ที่ โรส โบวล์ ใน แพซาดีนา, โรมา ที่ สนามกีฬาเอทีแอนด์ที ใน แอร์ลิงก์ตัน และ มิลาน ที่ สนามกีฬาลีวายส์ ใน ซานตา คลารา.
อนุสรณ์แด่สมาชิกไรชส์ทาคที่ถูกฆาตกรรม
อนุสรณ์แด่สมาชิกไรชส์ทาคที่ถูกฆาตกรรม () เป็นอนุสรณ์สถานในกรุงเบอร์ลิน ประเทศเยอรมนี อนุสรณ์ตั้งอยู่ด้านหน้าอาคารรัฐสภาไรชส์ทาค และระลึกถึงสมาชิกไรชส์ทาคจำนวน 96 คนที่เสียชีวิตโดยไม่ชอบตามธรรมชาติระหว่างปี 1933 ถึงปี 1945 (1948) ความคิดในการสร้างอนุสรณ์เริ่มขึ้นในคริสต์ทศวรรษ 1980 และอนุสรณ์ถูกสร้างขึ้นในเดือนกันยายน 1992 ออกแบบโดย Dieter Appelt, Klaus W. Eisenlohr, Justus Müller และ Christian Zwirner อนุสรณ์ทำจากแผ่นเหล็ก 96 แผ่นโดยมีชื่อ, วันเกิดและวันตาย และสถานที่ที่เขาเสียชีวิตซึ่งถูกแกะสลักไว้ที่ขอบ อนุสรณ์ได้รับการออกแบบมาเพื่อให้สามารถขยายได้หากมีการค้นพบชื่อใหม่ในอนาคต
วิทยา ศรีชมภู
วิทยา ศรีชมภู หรือที่ลูกศิษย์ลูกหานิยมเรียกว่า ป๋าวิทย์ เป็นอดีตผู้อำนวยการโรงเรียนสวนกุหลาบวิทยาลัย คนที่ 32
ดร.วิทยา ศรีชมภู เกิดเมื่อวันจันทร์ที่ 5 พฤษภาคม พ.ศ. 2501 ที่ตำบลวังหว้า อำเภอศรีประจันต์ จังหวัดสุพรรณบุรี เป็นบุตรของนายเมี้ยน กับนางเชี้ยง ศรีชมภู โดยบิดามารดามีอาชีพทำนา ชีวิตครอบครัวสมรสกับ นางธุมวดี ศรีชมภู มีบุตรสาว 2 คน
เยี่ยมวิมาน
เยี่ยมวิมาน () จากนิยายบทประพันธ์ของ ว. วินิจฉัยกุล ถูกสร้างเป็นละครโทรทัศน์ครั้งแรกทางช่อง 3 ในปี พ.ศ. 2539 นำแสดงโดย จอนนี่ แอนโฟเน่,ชาเลต ฮิลเดอร์บรานด์ และ ซอนย่า คูลลิ่ง
นิยายเรื่อง "เยี่ยมวิมาน" เป็นบทประพันธ์ของผู้เขียน ว.วินิจฉัยกุล พิมพ์เป็นตอนลงกับนิตยสารสกุลไทย ในช่วง ปี พ.ศ. 2538 และจัดพิมพ์รวมเล่มกับสำนักพิมพ์ดอกหญ้า พิมพ์ครั้งแรกเมื่อ เดือน กรกฎาคม พ.ศ. 2539
โปรยปกหลัง :
"เพื่อประสานความรักให้แนบแน่น นิธิศและแววพลอยจึงเกี่ยวก้อยกัน บินลัดฟ้าสู่ดินแดนวิจิตรตระการตา ประหนึ่งวิมานของปวงเทพ ณ แดนสรวง มหานครลอนดอน ยิ่งใหญ่อลังการด้วยปราสาทและตำนานเก่าแก่ หรือปราสาทคาร์ดิฟฟ์แห่งแคว้นเวลส์ ก็ล้วนงดงามดุจทิพย์วิมานในเทพนิยายและมนตร์ขลังจากพลังจินตนาการอมตะ ของเชกสเปียร์มหากวีเอก แห่งลุ่มน้ำเอวอนในสกอตแลนด์ จักร่ายรินให้ทั้งสองครองรักกันมั่นคงหรือไม่... เยี่ยมวิมาน...ไพรัชนิยายในดินแดนวิจิตรอลังการด้วยสถาปัตยกรรมแห่งอดีต"
ผลิตโดย บริษัท ทีวีซีน แอนด์ พิกเจอร์ จำกัด ควบคุมการผลิตโดย ณัฏฐนันท์ ฉวีวงษ์ บทโทรทัศน์โดย ยิ่งยศ ปัญญา กำกับการแสดงโดย สุประวัติ ปัทมสูต ช่วยกำกับการแสดงโดย จิระวดี อิศรางกูร ณ อยุธยา ละครเรื่องนี้ได้ถ่ายทำทั้งใน ไทย และ สหราชอาณาจักร
ออกอากาศทุกวันจันทร์-อังคาร ตั้งแต่วันจันทร์ที่ 21 ตุลาคม พ.ศ. 2539 ถึง วันอังคารที่ 17 ธันวาคม พ.ศ. 2539 เวลา 20:30 - 22:00 น. ทางช่อง 3
จากเรื่องนี้ ได้ทำให้ ซอนย่า คูลลิ่ง จากบท แววพลอย ได้เข้าชิงรางวัล รางวัลโทรทัศน์ทองคำ สาขานักแสดงนำหญิงดีเด่น เป็นครั้งแรก กาญจนา จินดาวัฒน์ จากบท จรัญญา ได้เข้าชิง รางวัลโทรทัศน์ทองคำ สาขานักแสดงสมทบหญิงดีเด่น ประจำปี พ.ศ. 2539
เยี่ยมวิมาน เป็นเรื่องราวของ แววพลอย ครีเอทีฟบริษัทโฆษณาที่กำลังประสบความสำเร็จในการทำงาน และความรักกับนิธิศ เจ้าของบริษัทก็กำลังไปด้วยดี ได้เจอกับอุปสรรคเมื่อเธอได้เจอกับจรัญญาแม่ของนิธิศ ที่ทั้งถือตัว หัวเก่า และไม่ยอมรับแววพลอยอย่างเปิดเผย ด้วยแววพลอยเป็นคนไร้ชาติตระกูล และพ่อแม่แยกทางกัน นิธิศต้องการให้ความสัมพันธ์ของทั้งคู่ดีขึ้นก่อนที่จะแต่งงานกับเธอ จึงพาทั้งสองไปท่องเที่ยวยุโรปกับกรุ๊ปทัวร์ด้วยกัน
แต่เรื่องราวกลับไม่ได้ง่ายดายอย่างที่คิด จรัญญาสร้างความกดดันให้กับแววพลอยอยู่ตลอด เปมิกาผู้หญิงที่ดูร่ำรวยกว่าพยายามเข้ามาแทรกแซงความสัมพันธ์ของนิธิศกับเธอ
และแววพลอยได้เจอกับลูกทัวร์ที่ไม่คาดคิด คือ คริส ที่เป็นความลับและบาดแผลของเธอ เธอได้เลือกที่จะปกปิดทุกคนเรื่องที่คริสคืออดีตสามีที่ได้คบและแต่งงานกันตอนอยู่อเมริกา ทั้งคู่รักกันมากแต่ความไม่เข้าใจทำให้ต้องเลิกรากัน ตลอดมาคริสได้พยายามส่งจดหมายมาหาแววพลอยแต่เธอไม่เคยเปิดอ่านมัน
เมื่อคริสได้เห็นสถานการณ์ที่เกิดก็ได้เปลี่ยนใจ เขาขอเป็นเพื่อนและจะอยู่เพื่อช่วยเธอให้ถึงฝั่งฝันที่จะมีชีวิตแต่งงานที่ดี คริสคอยอยู่ข้างๆ ในช่วงที่แววพลอยมีปัญหา แต่ก็ได้ทำให้นิธิศและแม่ของเขาสงสัยและระแวงกับความสัมพันธ์ของทั้งคู่ ในระหว่างการเดินทางเหตุการณ์ต่างๆ ที่เกิดขึ้นทำให้แววพลอยมองเห็นคริสและนิธิศมากขึ้น และกลับมาทบทวนความสัมพันธ์ครั้งก่อนและครั้งนี้
บารอนอัชวินแห่งซิงเออร์ตอฟฟ์-แครม
บารอนอัชวินแห่งซิงเออร์ตอฟฟ์-แครม () เกิดเมื่อวันที่ 29 มีนาคม 2389 ณ ราชอาณาจักรบาวาเรีย เป็นบุตรของ อดอล์ฟ แครม และ เฮ็ดวิก แครม
เขาทำงานเป็นมหาดเล็กใน ดัชชีเบราน์ชไวค์ และได้เป็นครูควบคุมม้าภายในวัง ก่อนจะได้พกบกับ สุลต่านออนโตมัน พระองค์ทรงพระราชทาน ปราสาทในจังหวัดบันเดบวร์ก เป็นที่อยู่ของเขากับครอบครัว
บารอนอัชวินแห่งซิงเออร์ตอฟฟ์-แครม สมรสกับ บารอนเนสเฮ็ดวิกแห่งซิงเออร์ตอฟฟ์-ดรีบวร์ก เมื่อวันที่ 24 กันยายน 2412 มีบุตรดังนี้ต่อมาในปั 2424 เขาได้เพิ่มนามสกุลใหม่เป็น ซิงเออร์ตอฟฟ์-แครม ซึ่งภรรยาของเขาก็ใช้นามสกุลนี้ด้วย
เดคลัน วินน์
เดคลัน เทเรนซ์ วินน์ (; เกิด 20 มีนาคม ค.ศ. 1995) เป็นนักฟุตบอลชาวนิวซีแลนด์ ปัจจุบันเล่นให้กับโคโลราโดราปิดส์ในเมเจอร์ลีกซอกเกอร์ และทีมชาตินิวซีแลนด์ เขาเกิดที่โจฮันเนสเบิร์ก ประเทศแอฟริกาใต้ และอพยพไปยังนิวซีแลนด์ในเดือนมกราคม ค.ศ. 2010 เมื่อเขาอายุได้ 14 ปี
วินน์ถูกเรียกติดทีมชาติครั้งแรกในนัดกระชับมิตรที่พบกับจีนเมื่อเดือนพฤศจิกายน ค.ศ. 2014 ในนัดนั้น เขาจ่ายบอลให้คริส วูดทำประตูตีเสมอ 1–1 สี่วันถัดมา เขาลงเล่นในนัดที่พบกับไทย และในเดือนมีนาคม ค.ศ. 2015 เขาลงเล่นในนัดที่พบกับเกาหลีใต้
วินน์เคยถูกเรียกติดทีมชาติอายุไม่เกิน 20 ปีในการแข่งขันฟุตบอลโลกเยาวชนในเดือนพฤษภาคม ค.ศ. 2015 เขาได้ลงเล่นในรอบแบ่งกลุ่มทั้งสามนัดที่พบกับยูเครน, สหรัฐ และพม่า และได้ลงเล่นในรอบ 16 ทีมสุดท้ายที่พ่ายแพ้ต่อโปรตุเกส
การขนส่งเอชเอ็ม
บริษัท การขนส่งเอชเอ็ม จำกัด เป็นหนึ่งในบริษัทรถโดยสารประจำทางที่ใหญ่ที่สุดในประเทศฟิลิปปินส์ ให้บริการในเส้นทางจากเมโทรมะนิลาไปยังเมืองต่าง ๆ ในจังหวัดลากูนา และมีบริษัทลูกชื่อว่า บริษัท เวิร์ทตีทรานสปอร์ต จำกัด ที่ให้บริการจากมะนิลาไปยังเกซอนซิตี
บริษัทตั้งชื่อตามผู้ก่อตั้ง โฮเมอร์ เมอร์คาโด ซึ่งเชื่อกันว่าเป็นหลานของวีรบุรุษแห่งชาติอย่างโฮเซ รีซัล ปัจจุบันเมอร์คาโดเป็นประธานสมาคมรถโดยสารแห่งลูซอนใต้
เรือข้ามฟากแม่น้ำปาซิก
เรือข้ามฟากแม่น้ำปาซิก เป็นระบบขนส่งทางน้ำในเมโทรมะนิลา ประเทศฟิลิปปินส์ โดยล่องไปตามแม่น้ำปาซิก เริ่มต้นจากเมืองปีนักบูฮาตันในปาซิก ไปยังเมืองอินทรามูโรสในมะนิลา ดำเนินการโดยบริษัทขนส่งทางเรือ เอสซีซี
ในเดือนกุมภาพันธ์ ค.ศ. 2011 การขนส่งทางเรือได้หยุดพักชั่วคราว และกลับมาให้บริการใหม่อีกครั้งวันที่ 28 เมษายน ค.ศ. 2014 ปัจจุบันให้บริการโดยการพัฒนาเมโทรมะนิลา
เมื่อวันที่ 12 เมษายน ค.ศ. 2017 มีท่าเทียบเรือทั้งหมด 12 แห่ง
แม่น้ำแควน้อย (จังหวัดกาญจนบุรี)
แม่น้ำแควน้อย เป็นแม่น้ำสายสำคัญสายหนึ่งของประเทศที่ตั้งอยู่ทางภาคตะวันตกของประเทศไทย เกิดจากการรวมตัวกันของลำน้ำใหญ่สามสายจากเทือกเขาตะนาวศรี ได้แก่ ซองกาเลีย รันตี และบิคี่ใหญ่ ไหลมาบรรจบกันที่ด้านใต้ของด่านสามสบในพื้นที่อำเภอสังขละบุรี จังหวัดกาญจนบุรี ไหลผ่านอำเภอทองผาภูมิ อำเภอไทรโยค แล้วจึงไหลมาบรรจบกับแม่น้ำศรีสวัสดิ์หรือแม่น้ำแควใหญ่ ที่ตำบลปากแพรก อำเภอเมืองกาญจนบุรี จังหวัดกาญจนบุรี รวมกันเป็นแม่น้ำแม่กลอง มีความยาวประมาณ 318 กิโลเมตร สองฝั่งแม่น้ำเป็นภูเขาสูงชัน มีการสร้างอ่างเก็บน้ำวชิราลงกรณ์ (เขื่อนเขาแหลม) ปิดกั้นแม่น้ำแควน้อยที่อำเภอทองผาภูมิ มีเนื้อที่ผิวน้ำ 353 ตารางกิโลเมตร (220,625 ไร่) ครอบคลุมพื้นที่บางส่วนในท้องที่อำเภอสังขละบุรีและอำเภอทองผาภูมิ จังหวัดกาญจนบุรี
ต้นกำเนิดจากเทือกเขาตะนาวศรีใกล้ชายแดนไทย-พม่า ในเขตอำเภอทองผาภูมิ ลำน้ำไหลขึ้นไปทางทิศเหนือค่อนไปทางทิศตะวันออก ผ่านเขาปล่ยลำปิล๊อก เข้าเขตอำเภอสังขละบุรี ช่างนี้มีลำน้ำสาขาที่สำคัญคือ ลำน้ำบีคี่ ซึ่งกำเนิดจากเทือกเขาตะนาวศรี ที่พรมแดนไทย-พม่าเช่นเดียวกัน แต่อยู่ในเขตอำเภอสังขละบุรี ไหลมาทางทิศตะวันตกสมทบกับลำน้ำบีคี่ใหญ่ ที่บ้านมอญ น้ำยังคงไหลขึ้นสู่ทิศเหนือค่อนไปทางทิสตะวันออกจนกระทั่งอีกประมาณ 6 กิโลเมตร จะถึง สามสบ ลำน้ำหักเลี้ยวไปทางทิศตะวันออก เรียกว่า แม่น้ำแควน้อย ไหลลงตอนใต้ต่อไป ลำน้ำบีคี่ใหญ่มีความยาวประมาณ 70 กิโลเมตร ถือว่าเป็นตอนต้นของแม่น้ำแควน้อย
ลำน้ำซองกาเลีย หรือ แม่น้ำซองกาเลีย มีทิศทางการไหลจากทิศเหนือลงสู่ทิศใต้ มีต้นกำเนิดจากเทือกเขาตะนาวศรี บริเวณด่านพระเจดีย์สามองค์ มีลำห้วยหลายสายไหลมาสมทบลำน้ำซองกาเลีย ไหลลงใต้ผ่านอำเภอสังขละบุรี และไหลลงแม่น้ำแควน้อยที่สามสบ
ไหลมาจากทิศตะวันออก มีต้นกำเนิดจากภูเขากั้นลุ่มน้ำแควน้อยกับแควใหญ่ ไหลมาบรรจบกับลำน้ำซองกาเลียก่อน อีกประมาณครึ่งกิโลเมตร จึงไหลบรรจบเป็นลำน้ำแควน้อย
ภูมิประเทศโดยทั่วไปในลุ่มน้ำแควน้อยเป็นภูเขาใหญ่น้อยเรียงสลับซับซ้อนและสูงชัน บางแห่งเป็นหน้าผาสูง บางแห่งเป็นที่ราบ ลำน้ำแควน้อยไหลผ่านภูมิประเทศที่สวยงาม มีน้ำตก มีห้วย และลำธารเล็กๆไหลลงลำน้ำเกือบตลอดสาย สภาพป่าส่วนใหญ่เป็นป่าไม้เบญพรรณและป่าดงดิบ มีป่าไผ่แซมอยู่ทั่วไป มีป่าสงวนและเขตรักษาพันธุ์สัตว์ป่าหลายแห่ง ได้แก่ ป่าสงวนแห่งชาติเขาช้างเผือก เขตรักษาพันธุ์สัตว์ป่าทุ่งใหญ่นเรศวร ป่าสงวนแห่งชาติห้วยเขย่ง ป่าสงวนแห่งชาติเขาพระฤๅษี เขาบ่อแร่ และป่าสงวนแห่งชาติวังใหญ่-แม่น้ำน้อย
สมาน (แก้ความกำกวม)
สมาน อาจหมายถึง
เอดูอาร์โด อาโญ
พลเอก เอดูอาร์โด มานาฮัน อาโญ (เกษียณ) () เป็นผู้บริหารประเทศชาวฟิลิปปินส์ ผู้ทำหน้าที่เป็นเลขาธิการหรือเจ้าหน้าที่ผู้ดูแลกรมมหาดไทยและรัฐบาลท้องถิ่น ในฐานะทหาร เขาเป็นผู้บัญชาการกองทัพบกฟิลิปปินส์และเสนาธิการแห่งกองทัพฟิลิปปินส์
เอดูอาร์โด มานาฮัน อาโญ เกิดที่ซันมาเตียว จังหวัดรีซัล เมื่อวันที่ 26 ตุลาคม ค.ศ. 1961 ในวัยเด็ก เขาได้แสดงถึงความความสามารถทางวิชาการที่โดดเด่นเมื่อเขาสำเร็จการศึกษาระดับประถมในฐานะผู้แทนที่กล่าวสุนทรพจน์ในวันรับประกาศนียบัตร มุ่งตรงจากโรงเรียนมัธยม เขาเข้าวิทยาลัยการทหารฟิลิปปินส์ และกลายเป็นสมาชิกคนหนึ่งของพีเอ็มเอ มาติกัสคลาสปี ค.ศ. 1983 ที่เขาสำเร็จการศึกษาโดยได้รับการประกาศยกย่อง
ในช่วงที่เขาทำงานอยู่ในกองทัพ เขาติดอันดับ 1 ในทุกหลักสูตรการทหารทั้งในประเทศและต่างประเทศ ในปี ค.ศ. 1996 อาโญสำเร็จในระดับสูงสุดของชั้นเรียนในหลักสูตรเจ้าหน้าที่ข่าวกรองนานาชาติที่ฟอร์ตฮวาชูกา รัฐแอริโซนา สหรัฐ โดยได้รับคะแนนสมบูรณ์แบบ 100 เปอร์เซ็นต์ ซึ่งยังคงไม่มีการคัดค้านจนถึงทุกวันนี้
เพราะชื่อเสียงที่ดีของเขา, ความเป็นมืออาชีพที่โดดเด่น และความสมบูรณ์แบบที่ไม่อาจปฏิเสธได้ อาโญได้รับมอบหมายให้ดำรงตำแหน่งทางทหารที่สำคัญ ซึ่งรวมถึงผู้บัญชาการหน่วยสืบราชการลับและกลุ่มรักษาความปลอดภัยแห่งกองทัพบกฟิลิปปินส์; หัวหน้าหน่วยสืบราชการลับแห่งกองทัพฟิลิปปินส์; ผู้บัญชาการกองพลทหารราบที่ 10; ผู้บัญชาการกองทัพบกฟิลิปปินส์คนที่ 57 และเสนาธิการแห่งกองทัพฟิลิปปินส์คนที่ 48 ด้วยการมุ่งเน้นดุจนกอินทรีในการบรรลุภารกิจของเขา อาโญเป็นสื่อในการวางตัวเป็นกลางของผู้ก่อการร้ายและคอมมิวนิสต์เป้าหมายที่มีมูลค่าสูงนับไม่ถ้วน ซึ่งทำให้เขากลายเป็นตำนานของชุมชนข่าวกรอง
เขาศรัทธานิกายคาทอลิก อาโญยังสนับสนุนค่านิยมของผู้นำแบบรับใช้อย่างกระตือรือร้นและมักจะให้ความสำคัญกับการทำงานเป็นทีม ภายใต้การนำของเขา ส่งผลให้กองทัพฟิลิปปินส์ได้รับคะแนนความพึงพอใจสุทธิสูงสุดจากประชาชน นี่แสดงให้เห็นเมื่อเขาได้รับการกำหนดให้เป็นผู้บังคับบัญชากฎอัยการศึกที่มินดาเนาในช่วงระยะเวลาห้าเดือนอันยาวนานของวิกฤตการณ์มาราวี ที่กองทัพฟิลิปปินส์ไหลบ่าเข้ามาเป็นพยานและรับรู้
ในการยอมรับถึงราชการที่โดดเด่นและจรรยาบรรณในการทำงานของเขา เขาได้รับบำเหน็จ, เหรียญ และอิสริยาภรณ์ถึงประมาณ 70 รายการ จากทั้งในประเทศและต่างประเทศ เขาได้รับบำเหน็จแควาเลียร์ วิทยาลัยการทหารฟิลิปปินส์ในปี ค.ศ. 1996 ในฐานะศิษย์เก่าที่โดดเด่นของวิทยาลัยการทหารฟิลิปปินส์ในสาขาการปฏิบัติการทางทหาร นอกจากนี้ เขายังเป็นผู้ได้รับลีเจียนออฟออเนอร์ฟิลิปปินส์ (ระดับผู้บัญชาการทหาร) และปังลิมากากะฮ์กังกะตันเต็นเตรา (พีแกต) อันทรงเกียรติ ที่เป็นบำเหน็จโดยไม่น้อยกว่าสมเด็จพระราชาธิบดีมาเลเซีย
เอ็ด ซึ่งเป็นชื่อที่เพื่อนใช้เรียก ได้แต่งงานอย่างมีความสุขกับอดีตนางสาวจีน โจเซลิน อาร์ ดีโอโซ และพวกเขามีความสุขกับเด็กสี่คน คือ เอ็ดวิน จูเนียร์, เอ็ดเวิร์ด, จาเนลล์ มารี และจัสมิน แคลร์
โคมัตสึ นานะ
โคมัตสึ นานะ (ญี่ปุ่น: 小松 菜奈, อังกฤษ: Komatsu Nana) เป็นนางแบบและนักแสดงชาวญี่ปุ่น
โคมัตสึ นานะ เกิดเมื่อวันที่ 16 กุมภาพันธ์ ค.ศ. 1996 ที่โตเกียว, ประเทศญี่ปุ่น และเติบโตในจังหวัดยามานาชิ
นานะเริ่มเข้าสู่วงการนางแบบเมื่ออายุ 12 ปี เธอเริ่มเป็นที่รู้จักจากการแสดงภาพยนตร์เรื่อง "The World of Kanako" ในปีค.ศ. 2014
สังคมไฮโซ
สังคมไฮโซ ( ) เป็นซีรีส์จากประเทศเกาหลีใต้ ออกอากาศในปี 2015 ทางช่อง SBS นำแสดงโดย ยูอี (Uee) , ซอง จุน (Sung Joon) , พัค ฮยอง-ชิก (Park Hyung-sik) และ อิม จี-ยอน (Lim Ji-yeon) โดยออกอากาศทุกวันจันทร์-อังคาร เวลา 21.55 น. เริ่มออกอากาศตอนแรกในวันที่ 8 มิถุนายน 2015 ถึง 28 กรกฎาคม 2015 จำนวน 16 ตอนจบ
จาง ยุน-ฮา (Jang Yoon-ha) เป็นลูกสาวคนเล็กในครอบครัวมหาเศรษฐี แม้ว่าเธอจะมีฐานะร่ำรวย แต่เธอเลือกจะปิดบังตัวตนของตนเอง และทำงานเป็นพนักงานพาร์ทไทม์ในฟู้ดมาร์เก็ต เธอใฝ่ฝันที่จะพบผู้ชายที่รักเธอ โดยไม่สนใจฐานะของเธอ ได้พบกับ ชเว จุน-กิ (Choi Joon Ki) ผู้จัดการของฟู้ดมาร์เก็ต ผู้มีภูมิหลังยากจน และมีความหลังฝังใจ เขามีความมุ่งมั่นที่จะประสบความสำเร็จ เขาจึงมีความคิดว่าการได้แต่งงานกับผู้หญิงที่ร่ำรวยจะทำให้ชีวิตของเขาดีขึ้น ชเว จุน-กิ เป็นทั้งเพื่อนสนิทและลูกน้องของ ยู ชาง-ซู (Yoo Chang-soo) ผู้ซึ่งเป็นผู้อำนวยการของฟู้ดมาร์เก็ต และยังเป็นลูกชายคนเล็กของประธานบริษัทยักษ์ใหญ่ เขาเกิดมาบนกองเงินกองทอง เคยชินกับการได้ทุกสิ่งทุกอย่างมาโดยง่าย จนบางครั้งลืมนึกถึงจิตใจคนรอบข้าง จนกระทั่งเขาได้พบกับ อี จี-อี (Lee Ji-yi) หญิงสาวผู้ร่าเริง มองโลกในแง่ดี และเป็นพนักงานพาร์ทไทม์ในบริษัทของเขาเอง
ชื่อเรื่องแรกเริ่มของซีรีส์เรื่องนี้ คือ "Chaebol's Daughter" () ต่อมาเปลี่ยนเป็น "True Romance" (). ก่อนจะเปลี่ยนมาเป็น High Society ในที่สุด เดิม พัค ซอ-จุน และ มุน กึน-ยอง ได้รับการวางตัวเป็นนักแสดงนำในเรื่องนี้ แต่ได้ปฏิเสธบทในภายหลัง เนื่องจากติดงานอื่นๆ ยูอี และซองจุน จึงได้รับการเสนอบทแทน
นักแสดงนำในเรื่องนี้ ไม่ได้เริ่มต้นงานในวงการบันเทิงทางสายนักแสดง กล่าวคือ มาจากสายไอดอล 2 คน คือ ยูอี และ พัค ฮยองชิก และมาจากสายนายแบบ คือ ซอง จุน มีเพียง อิม จี-ยอน เท่านั้น ที่เป็นนักแสดงแต่แรกเริ่ม ทำให้ตอนประกาศรายชื่อนักแสดงนำ มีกระแสความกังวลในเรื่องฝีมือทางการแสดงของนักแสดงนำค่อนข้างมาก ประกอบกับเป็นละครเมโลดราม่า ซึ่งมักจะถูกวิจารณ์มากอยู่แล้ว ซีรีส์เรื่องนี้จึงถูกปรามาสตั้งแต่แรกว่าน่าจะไม่ประสบความสำเร็จ แต่เมื่อซีรีส์ออกอากาศ กลับได้รับกระแสตอบรับค่อนข้างดี เรตติ้งตีคู่ เฉือนกันกับซีรีส์ฟอร์มใหญ่อย่าง ฮวาจอง ชิงอำนาจชิงบัลลังก์ ที่ฉายชนในช่วงเวลาเดียวกัน
นักแสดงนำต่างได้รับกระแสชื่นชมในทางที่ดี ได้รับการเสนอชื่อเข้าชิง และได้รับรางวัลทางการแสดงหลายรางวัล ยู อา-อิน (Yoo Ah-in) นักแสดงชื่อดัง เมื่อครั้งตอบสัมภาษณ์ ในงานแถลงข่าวภาพยนตร์ เรื่อง Veteran ซึ่งถามว่า ยังมีบทบาทแบบไหนอีกไหม ที่เขาสนใจจะเล่นในอนาคต เขาตอบว่า " เมื่อวานตอนผมเปิดโทรทัศน์ ผมได้ดูละครช่อง SBS เรื่อง สังคมไฮโซ ผมดูอยู่พักนึง และเห็นว่ามันเป็นงานที่น่าสนใจมาก การแสดงของเพื่อนๆรุ่นน้อง (ซอง จุน และ พัค ฮยองชิก) เซอร์ไพร์สผม โดยเฉพาะตัวละคร ""ยู ชาง-ซู"" เขายอดเยี่ยมมาก ทำให้ผมอดคิดไม่ได้ว่า ทำไมผมไม่ได้รับบทแบบนี้บ้างตอนผมยังเด็กกว่านี้ ผมว่า พัค ฮยองชิก แสดงได้ดีมาก เขาเป็นหนึ่งเดียวกันกับตัวละครนั้นเลยล่ะ
In the table below, the blue numbers represent the lowest ratings and the red numbers represent the highest ratings.
ทางหลวงพิเศษหมายเลข 71
ทางหลวงพิเศษหมายเลข 71 เป็นทางหลวงพิเศษที่เชื่อมระหว่างกรุงเทพมหานครกับจังหวัดสระแก้ว(ชายแดนไทย-กัมพูชา) โดยทางหลวงพิเศษสายนี้เป็นทางหลวงที่มีความสำคัญ เนื่องจากเป็นเส้นทางต่องเนื่องจาก ทางหลวงพิเศษหมายเลข81(พุน้ำร้อน-บางใหญ่)โดยมีทางด่วนขั้นที่3สายเหนือเป็นตัวเชื่อมในเขตกรุงเทพมหานคร
แนวเส้นทางเริ่มต้นที่ถนนกาญจนาภิเษกด้านตะวันออกในเขตคันนายาว โดยเส้นทางจะผ่านเขตพื้นที่มีนบุรี หนองจอก แล้วหลังจากนั้นจะผ่านเข้าพื้นที่จังหวัดฉะเชิงเทรา ปราจีนบุรี แล้วสิ้นสุดที่ชายแดนไทย-กัมพูชา อ.อรัญประเทศ จ.สระแก้ว 
รวมระยะทางประมาณ 204 กม.
ทางหลวงพิเศษสายนี้ยังมีความไม่ชัดเจนเนื่องจากยังอยู่ในแผนแม่บทระยะแรกของกรมทางหลวง หากโครงการทางหลวงพิเศษสายนี้ก่อสร้างเสร็จจะทำให้การส่งสินค้าจากภาคตะวันออกไปยังภาคตะวันตกได้สะดวกยิ่งขึ้น
ทางหลวงพิเศษสายนี้คิดค่าผ่านทางตามระยะทาง โดยอัตราค่าผ่านทางยังไม่ประกาศจนกว่าโครงการนี้จะก่อสร้างเสร็จ
ทางหลวงพิเศษหมายเลข 82
ทางหลวงพิเศษหมายเลข 82 เป็นโครงการทางหลวงพิเศษระหว่างเมืองสายรองประธาน โดยแนวเส้นทางจะยกระดับบนถนนพระรามที่ 2 (ทางหลวงหมายเลข 35) มีระยะทางประมาณ 74 กิโลเมตร ผ่านกรุงเทพมหานคร จังหวัดสมุทรสาคร และจังหวัดสมุทรสงคราม
ทางหลวงพิเศษสายนี้มีจุดเริ่มต้นต่อจากทางพิเศษสายพระราม3-ดาวคะนอง-วงแหวนตะวันตกของการทางพิเศษแห่งประเทศไทย บริเวณกิโลเมตรที่ 9 ของถนนพระรามที่ 2 แนวเส้นทางจะอยู่บนเกาะกลางของถนนพระรามที่ 2 เข้าสู่จังหวัดสมุทรสาคร ผ่าน อ.เมืองสมุทรสาคร จากนั้นเข้าสู่จังหวัดสมุทรสงคราม ผ่าน อ.เมืองสมุทรสงคราม แล้วไปสิ้นสุดที่ อ.อัมพวา
โดยในระยะแรกจะดำเนินการก่อสร้างช่วงบางขุนเทียนถึงบ้านแพ้วก่อน เพื่อเป็นการบรรเทาปัญหาการจราจรติดขัดบริเวณถนนพระรามที่ 2
ทางหลวงพิเศษสายนี้มีทางขึ้น-ลงทั้งสิ้น 11 จุด ได้แก่
โครงการทางหลวงพิเศษสายนี้กำลังอยู่ในการพิจารณา หากไม่มีอะไรติดขัดจะสามารถเริ่มก่อสร้างได้ในปี 2562
การจัดเก็บค่าผ่านทางเป็นระบบปิด โดยคิดค่าผ่านทางตามระยะทางที่ใช้
สถานีนอร์ทแอฟเวนู
สถานีนอร์ทแอฟเวนู () หรือ นอร์ท เป็นสถานีรถไฟฟ้าบนเส้นทางเอ็มอาร์ที-3 และเป็น 1 ใน 11 สถานียกระดับของเส้นทาง ตัวสถานีตั้งอยู่บริเวณจุดตัดถนนนอร์ท-ถนนเอปีฟานีโอ เด ลอส ซันโตสในเกซอนซิตี
สถานีนี้เป็นสถานีปลายทางฝั่งเหนือของเอ็มอาร์ที-3 ขบวนรถที่ตั้งต้นที่สถานีแห่งนี้จะให้บริการจนถึงสถานีทัฟต์แอฟเวนู นอร์ทแอฟเวนูยังมีศูนย์ซ่อมบำรุงรถไฟฟ้าซึ่งอยู่ใต้ดิน
คริส วูด (นักฟุตบอลเกิดปี พ.ศ. 2534)
คริสโตเฟอร์ แกรนต์ วูด (; เกิด 7 ธันวาคม ค.ศ. 1991) เป็นนักฟุตบอลอาชีพชาวนิวซีแลนด์ ปัจจุบันเล่นตำแหน่งกองหน้าให้กับเบิร์นลีย์ และเป็นรองกัปตันของทีมชาตินิวซีแลนด์
วูดเกิดที่ออกแลนด์ และเริ่มต้นอาชีพกับสโมสรท้องถิ่นอย่างเคมบริดจ์ ก่อนที่จะย้ายไปเวสต์บรอมมิชอัลเบียน ซึ่งเป็นสโมสรแรกของเขาในอังกฤษ ต่อมาเขาถูกปล่อยยืมตัวถึง 6 ครั้ง สุดท้ายก็ย้ายไปเลสเตอร์ซิตีเมื่อปี ค.ศ. 2015 หลังจากนั้นเขาย้ายไปลีดส์ยูไนเต็ด และทำประตูสูงสุดในแชมเปียนชิป ฤดูกาล 2016–17 ล่าสุดได้ย้ายไปร่วมทีมเบิร์นลีย์ในพรีเมียร์ลีกแบบไม่มีค่าตัว
วูดลงเล่นทีมชาติ 56 นัด ทำประตูได้ 24 ลูก และเคยเข้าร่วมแข่งขันฟุตบอลโลก 2010
เวสต์บรอมมิชอัลเบียน
ไบรตันแอนด์โฮฟอัลเบียน
เลสเตอร์ซิตี
นิวซีแลนด์
รางวัลส่วนตัว
น้ำเกลือ (การแพทย์)
น้ำเกลือ หรือ สารละลายน้ำเกลือ เป็นสารละลายที่มีส่วนผสมของเกลือโซเดียมคลอไรด์ในน้ำ ใช้ประโยชน์ได้หลายอย่างทางการแพทย์ เช่น ทำความสะอาดบาดแผล ให้ความชุ่มชื้นกับตา ช่วยในการเอาเลนส์สัมผัสออกจากตา สามารถให้ทางหลอดเลือดดำเพื่อแก้ไขภาวะขาดน้ำเช่นที่เกิดจากกระเพาะและลำไส้อักเสบหรือภาวะเลือดเป็นกรดคีโตนจากเบาหวาน นอกจากนั้นยังใช้เป็นตัวทำละลายสำหรับใช้ผสมยาต่างๆ ก่อนฉีดเข้าร่างกายได้ด้วย
เอลิซาเบธ เฮอร์ลีย์
เอลิซาเบธ เจน เฮอร์ลีย์ () หรือชื่อที่ใช้ในการแสดงว่า เอลิซาเบธ เฮอร์ลีย์ () หรือ ลิซ เฮอร์ลีย์ () เกิดวันที่ 10 มิถุนายน ค.ศ. 1965 เธอเป็นนักแสดงหญิงชาวอเมริกัน เธอเริ่มมีชื่อเสียงจากการรับบทเป็นปีศาจสาวในการแสดงภาพยนตร์เรื่อง 7 พรพิลึก เสกคนให้ยุ่งเหยิง และภาพยนตร์เรื่อง "Double Whammy" และผลงานละครละครโทรทัศน์เรื่อง แสบใสไฮโซ ที่ออกอากาศช่อง โมโน 29 ในประเทศไทย
7 พรพิลึก เสกคนให้ยุ่งเหยิง
7 พรพิลึก เสกคนให้ยุ่งเหยิง (อังกฤษ: Bedazzled) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2000 กำกับโดย ฮาโรลด์ รามิส นำแสดงโดย เอลิซาเบธ เฮอร์ลีย์, เบรนแดน เฟรเซอร์, ฟรานเซส โอคอนนอร์, ออร์ลันโด โจนส์, พอล อเดสไตน์, โทบี ฮัสส์
งานมหกรรมหนังสือฮ่องกง
งานมหกรรมหนังสือฮ่องกง (; ) เป็นงานมหกรรมหนังสือ จัดโดยสภาพัฒนาการค้าฮ่องกง ซึ่งมีการจัดขึ้นทุกปี (โดยปกติในช่วงกลางเดือนกรกฎาคม) ที่ศูนย์การประชุมและงานแสดงฮ่องกง โดยมีการจัดจำหน่ายและแสดงนิทรรศการหนังสือ, สิ่งตีพิมพ์, เครื่องเขียน, การพิมพ์, แผ่นซีดี และการเผยแพร่มัลติมีเดียอื่น ๆ
การจัดนิทรรศการประจำปีที่ซิตีฮอลล์จัดโดยสภาสำนักพิมพ์ฮ่องกง โดยอาจถือได้ว่าเป็นผู้วางรากฐานแก่งานมหกรรมนี้ งานมหกรรมหนังสือฮ่องกงครั้งแรกจัดขึ้นใน ค.ศ. 1990 และปีนี้ถือเป็นปีที่ 29 งานดังกล่าวได้กลายเป็นอีเวนต์สำคัญประจำปีในฮ่องกงที่มีผู้เข้าชมสูงขึ้นทุกปี ทางสภาพัฒนาการค้าฮ่องกง ซึ่งเป็นผู้จัด ได้มุ่งมั่นที่จะส่งเสริมวัฒนธรรมการอ่านระดับภูมิภาค นอกเหนือจากการเชิญชวนประชาชนเยี่ยมชมและซื้อหนังสือ และยังคงขาดกิจกรรมทางวัฒนธรรมที่หลากหลายในระหว่างการจัดงานหนังสือ กับการเพิ่มมุมมองและเพิ่มคุณภาพของงาน
ในช่วง 20 ปีที่ผ่านมา จำนวนผู้เข้าแสดงงานมีการเติบโตจาก 149 ราย มาเป็น 504 รายใน ค.ศ. 2009 ซึ่งสอดคล้องกับการเติบโตของผู้เข้าร่วมงานจาก 200,000 ราย มาเป็น 900,000 รายใน ค.ศ. 2009 งานมหกรรมได้พัฒนามาจากเวทีการส่งเสริมสำหรับอุตสาหกรรมการอ่าน และงานด้านวัฒนธรรมสำหรับประชาชนในฮ่องกง
เฉิน สงหลิง
เฉินสงหลิง (จีน:陈松伶) มีชื่อภาษาอังกฤษว่า "เอเดีย เฉิน" (Adia Chan) เป็นอดีตนักแสดง-นักร้องหญิงชาวฮ่องกง ที่อดีตเคยโด่งดังเป็นที่รู้จักทั่วเอเชีย ในยุค 90s เธอฝากผลงานยอดนิยมมากมาย ในช่วงปีพ.ศ. 2532-2542
เฉินสงหลิง เป็นนักแสดงหญิงที่คอหนังชุดของฮ่องกง ยุค 90s จะรู้จักเธอเป็นอย่างดี เพราะเธอเป็นหนึ่งในนักแสดงหญิงที่โด่งดังสุดๆ คนหนึ่งของสถานีโทรทัศน์ทีวีบี ในช่วงยุค90s (พ.ศ. 2532-2542) ผลงานยอดนิยมของเธอมีมากมาย และสร้างความประทับใจให้กับแฟน ๆ ละครชุดฮ่องกงเป็นอย่างมาก อาทิเช่น เรื่อง "โจวเสวียน นักร้องเสียงทอง", "จอมบงการ" และ "ลูกผู้ชายต้องสู้" เป็นต้น
ในอดีต ช่วงยุคทองของเธอ ด้วยผมซอยสั้นและมีบุคลิกคล้ายทอมบอยทำให้เธอมีแฟนคลับเป็นผู้หญิงมากมาย
ปัจจุบัน เธอปักหลักอยู่ ปักกิ่ง หลังจากที่เธอได้แต่งงานกับนักแสดงชาวจีน "จางตั๋ว" (Zhang Duo) ตั้งแต่ปีพ.ศ. 2554
หลังจากที่เธอเจอมรสุมปัญหาชีวิต เธอเชื่อในเรื่องศาตร์แห่งชื่อ เป็นอย่างมากถึงขนาดเปลี่ยนชื่อตัวเองอยู่หลายครั้ง
ในปีพ. ศ. 2538 เฉินสงหลิง ได้เปลี่ยนชื่อภาษาจีนของเธอ จาก "陳松龄" เป็น "陳松伶" การออกเสียงยังคงเหมือนเดิมคือ "หลิง" แต่ใช้อักขระอื่นแทน คำว่า "หลิง"(龄) ในชื่อเดิมของเธอหมายถึง "อายุ" และคำว่า "หลิง"(伶) ในชื่อใหม่ของเธอเป็นส่วนหนึ่งของวลีที่แปลว่า "อัจฉริยะและไหวพริบ" ในขณะที่เธอคิดว่าหลังจากที่เปลี่ยนชื่อ แล้ว ชีวิตจะดีขึ้น
ต่อมาเธอเปลี่ยนชื่อ ภาษาอังกฤษของเธอในปีพ.ศ. 2542 เธอเปลี่ยนชื่อภาษาอังกฤษจาก "nadia"(นาเดีย) เป็น "Nnadia" อย่างเป็นทางการ เป็นการเพิ่มตัว "N" ไว้ข้างหน้าอีกตัว โดยเธอบอกว่าเหตุผลในการเปลี่ยนชื่อภาษาอังกฤษของเธอครั้งนี้ว่า เพื่อเป็นการเตือนความจำตัวเองว่า "อย่ายอมแพ้" นอกจากนี้ยังเป็นสัญลักษณ์ "ใหม่"
ในปีพ.ศ. 2555 เธอได้เปลี่ยนชื่อภาษาอังกฤษของเธออีกครั้ง เป็น "Adia" โดยเอาตัว "n" ที่อยู่ข้างหน้าทั้ง 2 ตัวออก เหตุผลที่เปลี่ยนแปลงชื่อในครั้งนี้ เธอไม่ได้เปิดเผยต่อสาธารณชน
ปีพ.ศ. 2532
ปีพ.ศ. 2534
ปีพ.ศ. 2535
ปีพ.ศ. 2536
ปีพ.ศ. 2537
ปีพ.ศ. 2538
ปีพ.ศ. 2539
ปีพ.ศ. 2541
ปีพ.ศ. 2542
ปีพ.ศ. 2543
ปีพ.ศ. 2544
ปีพ.ศ. 2545
ปีพ.ศ. 2547
ปีพ.ศ. 2549
ปีพ.ศ. 2550
ปีพ.ศ. 2551
ปีพ.ศ. 2554
ปีพ.ศ. 2530
ปีพ.ศ. 2531
ปีพ.ศ. 2535
ปีพ.ศ. 2543 
- Troublesome Night VII/ 《阴阳路七之撞到正》
ปีพ.ศ. 2544
ปีพ.ศ. 2545
ปีพ.ศ. 2547
ชาง ยาง
ชาง ยาง (; ราว 390–338 ปีก่อนคริสตกาล) หรือ เว่ย์ ยาง () ชื่อเดิมคือ กงซุน ยาง () เป็นรัฐบุรุษและนักปฏิรูปแห่งรัฐฉิน (秦國) มีชีวิตอยู่ในยุครณรัฐ (戰國時代) ของจีนโบราณ นโยบายของเขาทำให้ฉินสามารถครองแผ่นดินจีนและผนวกแว่นแคว้นเข้าเป็นหนึ่งเดียวกันได้สำเร็จ เขากับศิษยานุศิษย์ยังฝากผลงานไว้ในตำราชื่อ "ชาง-จฺวินชู" (商君書) ซึ่งนักวิชาการสมัยใหม่เห็นว่า เป็นรากฐานแห่งหลักนิตินิยมของจีน (Chinese Legalism)
ชาง ยาง เกิดในรัฐเว่ย์ (衛國) ซึ่งอยู่ในความปกครองของราชวงศ์โจว (周朝) เขารับราชการในรัฐเว่ย์ แต่ภายหลัง ฉินเซี่ยวกง (秦孝公) ผู้ปกครองรัฐฉิน สนับสนุนให้เขาทิ้งตำแหน่งในรัฐเว่ย์มาเป็นที่ปรึกษาราชการในรัฐฉิน
ระหว่างรับราชการในรัฐฉิน ชาง ยาง ริเริ่มการปฏิรูปหลายประการที่ช่วยให้รัฐฉินเกิดความเข้มแข็งในทางทหารและการรวมศูนย์อำนาจ หาน เฟย์ (韓非) นักประวัติศาสตร์แห่งยุครณรัฐ ระบุว่า ชาง ยาง ได้เสนอทฤษฎีเกี่ยวกับการปรับปรุงกฎหมาย (定法) และการปฏิบัติต่อปวงชนอย่างเสมอหน้ากัน (一民) ชาง ยาง เชื่อในหลักนิติธรรมและให้ความสำคัญแก่ความรักชาติยิ่งกว่าความรักญาติ เขาทำข้อเสนอสองประการเพื่อสร้างความเปลี่ยนแปลงในรัฐฉิน ข้อเสนอแรกมีขึ้นเมื่อ 356 ปีก่อนคริสตกาล ว่าด้วยการปรับปรุง "ประชุมกฎหมาย" (法经) ของหลี่ คุย (李悝) ที่ใช้มานาน การยึดอสังหาริมทรัพย์ของชนชั้นขุนนางมาแจกจ่ายให้ทหารตามความชอบในสงคราม การปรับปรุงโครงสร้างยศทหารโดยแบ่งออกเป็น 20 ชั้นตามผลงาน และการส่งเสริมเกษตรกรรมในที่ดินรกร้างว่างเปล่าเพื่อช่วยให้เศรษฐกิจเฟื่องฟู โดยใช้แรงงานของผู้อพยพเข้าเมือง เพราะพลเมืองหลักเกณฑ์เข้ากองทัพสิ้นแล้ว ข้อเสนอที่สองมีขึ้นเมื่อ 350 ปีก่อนคริสตกาล ว่าด้วยการแบ่งปันที่ดินด้วยระบบใหม่ที่มีมาตรฐาน และการปฏิรูปภาษีอากร
แนวคิดของชาง ยาง ยังเป็นที่เลื่อมใสของจักรพรรดิฮั่นอู่ (漢武帝) ในสมัยหลัง
การปฏิรูปของชาง ยาง แม้ทำให้รัฐฉินรุ่งเรือง แต่ก็ทำให้ประโยชน์ของชนชั้นขุนนางเสื่อมถอย จึงไม่เป็นที่สบอารมณ์ของชนชั้นปกครองเสมอมา นอกจากนี้ ครั้งหนึ่ง ฉินฮุ่ยเหวินจฺวิน (秦惠文君) บุตรชายของฉินเซี่ยวกง กระทำความผิด ชาง ยาง ให้ลงโทษไม่ไว้หน้าเพื่อรักษากฎหมาย ทำให้ฉินฮุ่ยเหวินจฺวินผูกใจเจ็บ
เมื่อฉินเซี่ยวกงถึงแก่กรรมแล้ว ฉินฮุ่ยเหวินจฺวินขึ้นสืบตำแหน่งต่อ และไม่รอช้าที่จะแก้แค้น ฉินฮุ่ยเหวินจฺวินกล่าวหาว่า ชาง ยาง เป็นกบฏ และสั่งประหารทั้งโคตร ชาง ยาง หนีไปขอหลบซ่อน ณ โรงพักแรมแห่งหนึ่ง แต่เจ้าของบอกปัด เพราะกฎหมายที่ชาง ยาง บัญญัติไว้เองระบุว่า ห้ามรับคนที่ไม่สามารถระบุตัวตนได้ตามสมควรเข้าพักอาศัย ที่สุดแล้ว ชาง ยาง ถูกจับกุม และถูกประหารด้วยวิธีเชอเลี่ย (車裂) คือ ผูกร่างกายเข้ากับรถเทียมสัตว์ห้าคัน แล้วเร่งให้สัตว์ลากไปในทิศทางต่าง ๆ จนร่างฉีกขาดเป็นชิ้น ๆ ส่วนครอบครัวของเขาก็ถูกประหารสิ้นตามคำสั่งของฉินฮุ่ยเหวินจฺวิน
แม้จงเกลียดชาง ยาง เพียงไร ฉินฮุ่ยเหวินจฺวินก็ยังปฏิรูปบ้านเมืองตามแนวทางของชาง ยาง ต่อไป แต่เบนเป้าหมายจากการผนวกภาคกลางไปยึดครองรัฐฉู่ (蜀國) และรัฐปา (巴國) ในภาคใต้แทน
กีฬาระบำใต้น้ำในเอเชียนเกมส์ 2018
กีฬาระบำใต้น้ำในเอเชียนเกมส์ 2018 กำหนดจัดขึ้นที่ศูนย์กีฬาทางน้ำ เกเบกา จาการ์ตา ประเทศอินโดนีเซีย ตั้งแต่วันที่ 28 สิงหาคม ถึง 29 สิงหาคม ค.ศ. 2018 ซึ่งจัดการแข่งขันเฉพาะนักกีฬาหญิงเท่านั้นโดยมีรายการแข่งขันทั้งหมด 2 ประเภท คือ ประเภทคู่ และประเภททีม
มีนักกีฬาทั้งหมด 96 คนจาก 11 ประเทศเข้าร่วมแข่งขันในครั้งนี้
ดวงใจในไฟหนาว
ดวงใจในไฟหนาว เป็นละครโทรทัศน์แนว โรแมนติก-ดราม่า-คอมเมดี สร้างจากบทประพันธ์ของ นันทวรรณ รุ่งวงศ์พาณิชย์ นำมาสร้างเป็นละครโทรทัศน์ทางไทยทีวีสีช่อง 3 ในปี 2561 ผลิตละครโดย บริษัท กู๊ด ฟีลลิ่ง จำกัด กำกับการแสดงโดย สมจริง ศรีสุภาพ นำแสดงโดย เจมส์ มาร์ และ ญีนา ซาลาส ออกอากาศทุกคืนวันจันทร์ - วันอังคาร เวลา 20.20 - 22.50 น. เริ่มออกอากาศตอนแรกวันที่ 13 สิงหาคม พ.ศ. 2561 ต่อจาก เกมเสน่หา
วิมานจอเงิน
วิมานจอเงิน เป็นละครโทรทัศน์แนวเมโลดราม่า ผลิตโดย เดอะ วัน เอ็นเตอร์ไพรส์ และ อันดา อดัมส์ เอ็นเตอร์ไพรส์ (Anda Adams Enterprise) กำกับการแสดงโดย อรรถพร ธีมากร นำแสดงโดย ศักดิ์สิทธิ์ แท่งทอง, คัทลียา แมคอินทอช, สิเรียม ภักดีดำรงฤทธิ์, เจษฎ์พิพัฒ ติละพรพัฒน์, นัตยา ทองเสน, ลัลณ์ลลิน เตจะสา เวศซ์, ชลวิทย์ มีทองคำ, ชิตณรงค์ วิเศษสมภาคย์ ออกอากาศทุก วันจันทร์ - วันอังคาร เวลา 20.10 - 21.30 น. และวันพุธ - วันพฤหัสบดี เวลา 20.10 - 21.20 น. ทางช่องวัน และออกอากาศย้อนหลังเวลา 22.00 น. ทางแอปพลิเคชันไลน์ทีวี เริ่มตอนแรกวันที่ 13 สิงหาคม พ.ศ. 2561 – 18 กันยายน พ.ศ. 2561 ต่อจากเรื่องบางกอกนฤมิต
แต่เดิมแผนงานของละครเรื่องนี้รวมไปถึงระหว่างการถ่ายทำได้ใช้ชื่อว่า วิมานดวงดาว ตามต้นฉบับ ก่อนที่จะเปลี่ยนชื่อเรื่องมาใช้ชื่อว่า วิมานจอเงิน ในวันบวงสรวงละครก่อนออกอากาศและทีเซอร์ตัวแรก
ครอบครัวจอมวุ่น บ้านอุ่นไอรัก
ครอบครัวจอมวุ่น บ้านอุ่นไอรัก () เป็นซีรีส์ชื่อดังจากประเทศเกาหลีใต้ ความยาว 53 ตอนจบ นำแสดงโดย ยู ดอง-กึน, คิม ฮยอน-จู, ยุน พัค และ พัค ฮยอง-ชิก  ออกอากาศเมื่อปี 2014-2015  ทางช่อง KBS2 ทุกวันเสาร์-อาทิตย์ เวลา 19:55 เริ่มออกอากาศวันที่ 16 สิงหาคม 2014 - 25 กุมภาพันธ์ 2015
ซีรีส์เรื่องนี้ประสบความสำเร็จมาก ได้รับกระแสชื่นชมอย่างท่วมท้น ทำสถิติเรตติ้งสูงที่สุดถึงเกือบ 45% เป็นเรตติ้งที่สูงที่สุดจากละครทุกช่องในปีนั้น ซึ่งปรากฏการณ์เรตติ้งละครเกิน 40% นั้นเกิดขึ้นไม่บ่อยนัก โดยละครเรื่องถัดมาที่ทำเรตติ้งได้ถึง 40% ต้องรออีก 2 ปีถัดมา คือซีรีส์ปี 2017-18 My Golden life เดิมครอบครัวจอมวุ่น บ้านอุ่นไอรัก เป็นซีรีส์ 50 ตอนจบ แต่เนื่องจากเรตติ้งที่สูงขึ้นเรื่อยๆ ทำให้ทีมโปรดักชั่นตัดสินใจเพิ่มความยาวของซีรีส์ขึ้นอีก 3 ตอน เป็น 53 ตอนจบ
จากความสำเร็จของซีรีส์ "ครอบครัวจอมวุ่น บ้านอุ่นไอรัก" นี้ ส่งผลให้ทั้งนักแสดงและทีมโปรดักชั่น ต่างสามารถเข้าชิง และได้รับรางวัลจากงานประกาศรางวัลประจำปีของช่อง ตั้งแต่ซีรีส์ยังออกอากาศไม่จบ โดย ยู ดอง-กึน ได้รับรางวัลสูงสุด "รางวัลเกียรติยศ (Daesang)" จากบทบาทพ่อในซีรีส์เรื่องนี้เอง และนักแสดงรวมทั้งทีมงานยังได้รับโบนัส เป็นทริปพักผ่อนที่เกาะเชจู หลังปิดกล้องละครในเดือนกุมภาพันธ์ 2015 เป็นรางวัลในการทำงานหนักด้วย
"ครอบครัวจอมวุ่น บ้านอุ่นไอรัก" ออกอากาศในประเทศไทยครั้งแรก โดยใช้ชื่อ ครอบครัวจอมวุ่น บ้านอุ่นไอรัก ทางช่อง PPTV HD ทุกวันอังคาร - พุธ เวลา 08:30 - 10:00 น. เริ่มออกอากาศในวันที่ 16 กุมภาพันธ์ 2559 – 21 มิถุนายน 2559 และออกอากาศอีกครั้งในชื่อ ครอบครัวนี้มีแต่รัก ทางช่อง 9 MCOT HD (ช่อง 30) ทุกวันเสาร์ - อาทิตย์ เวลา 22.00-23.30 น. เริ่มตอนแรกวันเสาร์ที่ 10 กุมภาพันธ์ 2561 – เมษายน 2561
ชา ซุน-บง พ่อหม้ายซึ่งอุทิศเวลาทั้งชีวิตของตัวเองในการเลี้ยงดูลูกๆทั้งสามคน ทุ่มเทให้พวกเขาอย่างไม่มีเงื่อนไข แม้ลูกๆจะมีนิสัยเห็นแก่ตัว เอาแต่ตัวเองเป็นหลัก และไม่ค่อยเกรงใจพ่อก็ตาม
ลูกสาวคนโตของเขา ชา คัง-ชิม เป็นสาวแกร่งและทำงานเก่ง หน้าที่การงานดี แต่หลังจากเคยอกหักครั้งใหญ่ เธอก็ตั้งปณิธานว่าชีวิตนี้จะไม่แต่งงาน และอยู่เป็นโสดจนตาย ในขณะที่ลูกชายคนรอง ชา คัง-แจ เป็นแพทย์มือหนึ่ง แต่ไม่พอใจกับฐานะครอบครัวของตนเอง คิดเสมอว่าถ้าพ่อร่ำรวยกว่านี้ เขาคงไปได้ไกลกว่าที่เป็นอยู่ และลูกชายคนเล็กของเขา ชา ดัล-บง เป็นชายหนุ่มร่าเริงน่ารัก รักพ่อและครอบครัว แต่ไม่เอาถ่าน สร้างปัญหาอยู่เสมอ มีปมด้อยว่าตนเองไม่เก่งอย่างพี่ๆทั้ง 2 คน
เมื่อ ซุน-บง พบว่าตนเองเป็นมะเร็งระยะสุดท้าย จะมีชีวิตอยู่ได้อีกไม่นาน เขาจึงตัดสินใจใช้เวลาที่เหลืออยู่ในการสอนบทเรียนแก่ลูกๆเป็นครั้งสุดท้าย เพื่อให้พวกเขาสามารถอยู่ได้อย่างมีความสุขเมื่อตัวเขาไม่อยู่แล้ว The drama aired with English subtitles on KBS World two weeks after its initial broadcast in Korea.
อั๊กเกรทซูโกะ
อั๊กเกรทซูโกะ () เป็นการ์ตูนอะนิเมะแนวสุขนาฏกรรม สร้างโดยบริษัทซานริโอ ออกอากาศทางโทรทัศน์โตเกียวบรอดแคสติงซิสเตม วันที่ 2 เมษายน พ.ศ. 2559 - 31 มีนาคม พ.ศ. 2561 ออกอากาศทางเน็ตฟลิกซ์ทั่วโลกในวันที่ 20 เมษายน พ.ศ. 2561
อั๊กเกรทซูโกะเล่าเรื่องราวการใช้ชีวิตประจำวันของเรตซูโกะ สาวออฟฟิศธรรมดาๆ วัย 20 กลางๆ ที่ทำงานในออฟฟิศแห่งหนึ่งที่รวบรวมเอาคนทุกประเภทที่จะหาได้ตามออฟฟิศทั่วไปมาให้คุณได้เห็น ไม่ว่าจะเป็นเพื่อนร่วมงานอวดรวย เจ้านายจอมเผด็จการ คุณป้าขาเมาท์ ลูกน้องจอมเลีย และรุ่นพี่จอมข่ม หน้าฉากเธอต้องรับบทเป็นพนักงานที่ก้มหน้าก้มตาทำงาน ไม่ว่าจะลำบากขนาดไหนเธอก็ปริปากบ่นไม่ได้ แต่หลังจากที่เลิกงานแล้วเธอจะแวะไปที่ร้านคาราโอเกะแห่งหนึ่งเพื่อระบายอารมณ์ด้วยการร้องเพลงเดธเมทัล โดยที่เธอไม่เคยบอกเรื่องนี้ให้ใครรู้เลย
แกเบรียล (อัลบั้ม)
แกเบรียล () คืออัลบั้มสตูดิโอชุดที่ 2 ของแกเบรียล นักร้องหญิงอาร์แอนด์บีชาวอังกฤษ ออกจำหน่ายเมื่อช่วงปี พ.ศ. 2539 ติดบนชาร์ตอัลบั้มของสหราชอาณาจักรในอันดับที่ 11 และได้รับการยืนยันยอดขายในระดับแพลตินัม
ทรอเฟเดช็องปียง
ทรอเฟเดช็องปียง () เป็นการแข่งขันฟุตบอลชิงถ้วยในประเทศฝรั่งเศสระหว่างผู้ชนะลีกเอิงกับผู้ชนะกุปเดอฟร็องส์ในฤดูกาลล่าสุด เริ่มแข่งขันโดยใช้ชื่อนี้ตั้งแต่ ค.ศ. 1995
พระนามสิรินธร
พระนามสิรินธร ( Princess Maha Chakri Sirindhorn เป็นพรรณไม้ในวงศ์กุหลาบ ที่เกิดจากการติดตาจนกลายเป็นกุหลาบสายพันธุ์ใหม่ มีดอกสีชมพูเหลือบเหลือง ซึ่งเป็นกุหลาบจากการกลายพันธุ์จากสายพันธุ์ ชื่อ Madras ของบริษัทที่ผลิตกุหลาบที่ใหญ่ที่สุดในอเมริกา คือ บริษัท แจ็คสันแอนด์เพอร์กินส์ จำกัด
พระนามสิรินธร ค้นพบโดย นายจีระ ดวงพัตรา แห่งไร่จีระโรสเนิสเซอรี่ ตำบลหนองเหียง อำเภอพนัสนิคม จังหวัดชลบุรี ได้ทำการสั่งกุหลาบ Mardrasเข้ามาปลูกได้ประมาณ 2-3 เดือน พบว่าเกิดกลายพันธุ์ในต้นเดียวกัน และเมื่อติดตาใหม่จนแน่ใจว่าเป็นสายพันธุ์ใหม่ จึงได้ขอชื่อพระราชทานจากสมเด็จพระเทพรัตนราชสุดาฯ สยามบรมราชกุมารี อันเป็นที่มาของชื่อ กุหลาบสายพันธุ์ "พระนามสิรินธร" นี้ โดยกุหลาบชนิดนี้นับได้ว่าเป็นกุหลาบสายพันธุ์ที่โดดเด่นที่สุด เพราะเป็นกุหลาบไม้พุ่มขนาดกลางชนิดดอกโต (Bush - Rose) กลีบดอกซ้อนแน่น ดอกมีสีชมพูเหลือบเหลือง มีความสวยงามโดดเด่นเหนือกว่ากุหลาบสายพันธุ์อื่นๆ
กุหลาบ "พระนามสิรินธร" เป็นพรรณไม้ประเภทไม้พุ่มขนาดกลาง และจะมีความสูงอยู่ที่ประมาณ 70 เซนติเมตร ลักษณะของลำต้นมีสีน้ำตาลและมีหนามแหลม ส่วนของใบเป็นใบประกอบแบบขนนกปลายคี่ ใบย่อยรูปรี ออกเวียนสลับกัน มีปลายใบแหลมและโคนใบสอบ ขอบใบจักเป็นแบบฟันเลื่อย มีดอกออกเป็นดอกเดี่ยว ออกที่ปลายกิ่ง สีของดอกกุหลาบมีสีชมพูอมเหลือง กลีบรองดอกเป็นรูปถ้วย สีเขียว ปลายแยกเป็น 5 แฉก ดอกบาน จะมีเส้นผ่าศูนย์กลางประมาณ 14 - 15 เซนติเมตร มีกลิ่นหอม จะออกดอกตลอดปี
ลักษณะดินที่ปลูก: เป็นดินร่วนที่ระบายน้ำได้ดี
ความต้องการแสงแดด: ตลอดวัน
ความต้องการน้ำ: รดน้ำแบบปานกลาง
การขยายพันธุ์: ปักชำ ตอนกิ่ง และติดตา
เมื่อสมเด็จพระเทพรัตนราชสุดาฯ สยามบรมราชกุมารี มีพระมหากรุณาธิคุณพระราชทานพระราชานุญาตจึงได้จดทะเบียนไว้มีชื่อภาษาอังกฤษว่า "Princess Maha Chakri Sirindhorn" และการค้นพบครั้งนี้อาจยังมีส่วนร่วมในการจัดทำเป็นข้อมูลพรรณพฤกษชาติแห่งประเทศไทยของพืชวงศ์กุหลาบ (Rosaceae)ในอนาคตอันใกล้และพืชในวงศ์กุหลาบทั้งหมดเพื่อเป็นฐานข้อมูลพรรณไม้ในราชอาณาจักรไทย และจากข้อมูลที่ศึกษาการกลายพันธุ์และการค้นพบสายพันธุ์ใหม่นี้ยังสามารถนำไปเป็นพื้นฐานให้เกิดการต่อยอดในงานวิจัยอื่นๆ อีกมากมายเกี่ยวกับการกลายพันธุ์และพันธุวิศวกรรม อันอาจมีส่วนในการขับเคลื่อนเศรษฐกิจของประเทศและยังแสดงถึงความหลากหลายทางชีวภาพ (Biodiversity)และสภาวะที่มีผลต่อความหลากหลายทางชีวภาพอีกด้วย
ไรซ์
ไรซ์ () คืออัลบั้มสตูดิโอชุดที่ 3 ของแกเบรียล นักร้องหญิงชาวอังกฤษ ออกจำหน่ายในสหราชอาณาจักรผ่านสังกัดยูนิเวอร์แซล เมื่อวันที่ 18 ตุลาคม พ.ศ. 2542 อัลบั้มนี้ติดชาร์ตอัลบั้มแห่งสหราชอาณาจักรที่อันดับ 1 เป็นเวลา 3 สัปดาห์ ยอดขายทะลุ 4 Platinum นับว่าประสบความสำเร็จเป็นอย่างมาก รวมทั้งเพลง "Rise" ชื่อเดียวกับอัลบั้มก็ขึ้นอันดับที่ 1 บนชาร์ตซิงเกิลแห่งสหราชอาณาจักรเช่นกัน
กีฬายิงธนูในเอเชียนเกมส์ 2018
กีฬายิงธนูในเอเชียนเกมส์ 2018 กำหนดจัดขึ้นที่สนามกีฬายิงธนู เกเบกา จาการ์ตา ประเทศอินโดนีเซีย ตั้งแต่วันที่ 22 สิงหาคม ถึง 28 สิงหาคม ค.ศ. 2018 ซึ่งมีการแข่งขันทั้งหมด 8 รายการ คือ ธนูปีกโค้งกลับ 5 รายการ และ ธนูทดกำลัง 3 รายการ
มีนักกีฬาทั้งหมด 268 คนจาก 29 ประเทศเข้าร่วมแข่งขันในครั้งนี้